cyanic-selkie/wikianc huggingface dataset:
ಸೈನಿಕ ಶಾಲೆ
ಸ್ಥಳ
ಕೇಂದ್ರ ಬಸ್ ನಿಲ್ದಾಣದಿಂದ ಪಶ್ಚಿಮಕ್ಕೆ ೪ ಕಿ.ಮೀ. ದೂರದಲ್ಲಿರುವ ಸೈನಿಕ ಶಾಲೆಯು ಒಂದು ಮುಖ್ಯ ಶಿಕ್ಷಣ ಸಂಸ್ಥೆಯಾಗಿದೆ. ಇದು ಕರ್ನಾಟಕ ರಾಜ್ಯದ ಏಕೈಕ ಸೈನಿಕ ಶಿಕ್ಷಣ ನೀಡುವ ಶಾಲೆಯಾಗಿದೆ. ಕರ್ನಾಟಕದ ವಿದ್ಯಾರ್ಥಿಗಳನ್ನು ೬ನೇ ತರಗತಿಗೆ ಪ್ರವೇಶ ಪರೀಕ್ಷೆ ಮೂಲಕ ಇಲ್ಲಿ ಆಯ್ಕೆ ಮಾಡಲಾಗುತ್ತದೆ. ಕೇಂದ್ರ ಪಠ್ಯವಸ್ತುವಿನ ಬೋಧನೆ ಇಲ್ಲಿ ಜರುಗುತ್ತಿದ್ದು, ದೇಶಕ್ಕೆ ಧಿರೋದಾತ್ತ ಸೈನಿಕರನ್ನು ತಯಾರಿಸುವ ಶಿಕ್ಷಣವನ್ನು ಇಲ್ಲಿ ನೀಡಲಾಗುತ್ತದೆ. ಪ್ರತಿ ವರ್ಷ ೯೦ ರಿಂದ ೧೦೦ ಬಾಲಕರನ್ನು ಮೆರಿಟ್ ಆದಾರದ ಮೇಲೆ ಸೇರಿಸಿಕೊಳ್ಳಲಾಗುತ್ತದೆ. ಒಮ್ಮೆ ಸೇರಿದ ಮಕ್ಕಳು ೧೨ನೇ ತರಗತಿಯವರೆಗೆ ಶಿಕ್ಷಣ ಪಡೆಯುತ್ತಾರೆ. ಸಧ್ಯ ೬೦೦ಕ್ಕೂ ಹೆಚ್ಚು ಬಾಲಕರು ಶಿಕ್ಷಣ ಪಡೆಯುತ್ತಿದ್ದಾರೆ.
ಶುಲ್ಕ
ಪರೀಕ್ಷೆ ಪಾಸಾದವರಿಗೆ ಶುಲ್ಕ ಹೀಗಿರುತ್ತದೆ. ಲಿಖಿತ ಪರೀಕ್ಷೆ, ದೈಹಿಕ ಪರೀಕ್ಷೆ ಮತ್ತು ಸಂದರ್ಶನ ಪಾಸ್ ಆದವರು ವಾರ್ಷಿಕವಾಗಿ 52,345 ರು. ಟ್ಯೂಷನ್ ಶುಲ್ಕ ಮತ್ತು 20,650 ರು. ಪಥ್ಯ (ಡಯಟ್) ಶುಲ್ಕವನ್ನು ಒಂದೇ ಬಾರಿಗೆ ಭರ್ತಿ ಮಾಡಬೇಕು. ಇದು ಪ್ರತಿವರ್ಷ ಪರಿಷ್ಕರಣೆಗೊಳಗಾಗುತ್ತಿರುತ್ತದೆ. ಅರ್ಹ ವಿದ್ಯಾರ್ಥಿಗಳಿಗೆ ಸ್ಕಾಲರ್ ಶಿಪ್ ಕೂಡ ಇರುತ್ತದೆ.
ಆಯ್ಕೆ
ಆಯ್ಕೆಯಾದ ವಿದ್ಯಾರ್ಥಿಗಳಲ್ಲಿ ಶೇ.15ರಷ್ಟು ಪರಿಶಿಷ್ಟ ಜಾತಿಗೆ ಮತ್ತು ಶೇ.7.5ರಷ್ಟು ಪರಿಶಿಷ್ಟ ಪಂಗಡಕ್ಕೆ ಮೀಸಲಾತಿ ಇರುತ್ತದೆ. ಶೇ.67ರಷ್ಟು ರಾಜ್ಯದ ವಿದ್ಯಾರ್ಥಿಗಳಿಗೆ ಆದ್ಯತೆ ನೀಡಲಾಗುತ್ತದೆ. ಇನ್ನೂ ನೀಟುಗಳು ಖಾಲಿ ಇದ್ದರೆ ಹೊರರಾಜ್ಯದವರಿಗೆ ಅವಕಾಶ ನೀಡಲಾಗುತ್ತದೆ. ಅದರಲ್ಲೂ ಸೇನೆಯಲ್ಲಿ ಸೇವೆ ಸಲ್ಲಿಸಿರುವವರ ಮಕ್ಕಳಿಗೆ ಶೇ.25ರಷ್ಟು ಸೀಟುಗಳು ಮೀಸಲು.
ಪ್ರವೇಶ ಪರೀಕ್ಷೆ
ಅರ್ಹ ವಿದ್ಯಾರ್ಥಿಗಳಿಗೆ ಪ್ರವೇಶ ಪರೀಕ್ಷೆ ಇರುತ್ತದೆ. 6ನೇ ತರಗತಿಗೆ ಗಣಿತ, ಭಾಷಾ ಸಾಮರ್ಥ್ಯ, ಜಾಣ್ಮೆ ವಿಷಯದಲ್ಲಿ 100 ಅಂಕಗಳ ಪರೀಕ್ಷೆ. 9ನೇ ತರಗತಿಗೆ ಗಣಿತ, ಸಾಮಾಜಿಕ ವಿಜ್ಞಾನ, ಇಂಗ್ಲಿಷ್ ಮತ್ತು ಸಾಮಾನ್ಯ ವಿಜ್ಞಾನ ವಿಷಯದಲ್ಲಿ ಪರೀಕ್ಷೆ. ವಿದ್ಯಾರ್ಥಿ ಒಂದು ಬಾರಿ ಮಾತ್ರ ಪ್ರವೇಶ ಪರೀಕ್ಷೆ ತೆಗೆದುಕೊಳ್ಳಬಹುದು. ಜೊತೆಗೆ ಸಂದರ್ಶನ ಮತ್ತು ದೈಹಿಕ ಪರೀಕ್ಷೆಯಲ್ಲಿಯೂ ತೇರ್ಗಡೆಯಾಗಬೇಕು.
6ನೇ ತರಗತಿಯಿಂದ ವಿದ್ಯಾರ್ಥಿಗಳಿಗೆ ಮಾತ್ರ ಇಲ್ಲಿ ಪ್ರವೇಶ. ಜುಲೈ 1ರೊಳಗೆ 10ರಿಂದ 11 ವರ್ಷ ಪೂರೈಸಿರುವ ಹುಡುಗರು ಭರ್ತಿಗೆ ಅರ್ಹರು. 13ರಿಂದ 14 ವರ್ಷ ಪೂರೈಸಿರುವ ವಿದ್ಯಾರ್ಥಿಗಳಿಗೆ 9ನೇ ತರಗತಿಗೂ ಪ್ರವೇಶವಿರುತ್ತದೆ. ವಿದ್ಯಾರ್ಥಿಯ ವಯಸ್ಸಿನ ಮಿತಿಯನ್ನು ಅತ್ಯಂತ ಕಟ್ಟುನಿಟ್ಟಾಗಿ ಪಾಲಿಸಲಾಗುತ್ತದೆ.
ಸೌಲಭ್ಯಗಳು
ಬೃಹತ್ತಾದ ಕಟ್ಟಡದಲ್ಲಿ ಹಾಸ್ಟೆಲ್, ಆಡಿಟೋರಿಯಂ, ಕೆಡೆಟ್ ಮೆಸ್ (ಸಸ್ಯಾಹಾರ, ಮಾಂಸಾಹಾರ), ಸ್ವಿಮ್ಮಿಂಗ್ ಪೂಲ್, ಜಿಮ್ನಾಶಿಯಂ, ಆರೋಗ್ಯ ಕೇಂದ್ರ, ಸಿಬ್ಬಂದಿ ನಿವಾಸ, ಅತಿಥಿ ಗೃಹ, ಆಟದ ಮೈದಾನ, ಹೆಲಿಪ್ಯಾಡ್ ಮುಂತಾದ ವ್ಯವಸ್ಥೆಯಿದೆ. ಶೈಕ್ಷಣಿಕ ಅಧ್ಯಯನದ ಜೊತೆಗೆ, ಸಾಹಸಮಯ ಚಟುವಟಿಕೆ, ದೈಹಿಕ ತರಬೇತಿ, ಸಾಂಸ್ಕೃತಿಕ ಚಟುವಟಿಕೆ, ಸ್ಪರ್ಧೆ, ಪ್ರವಾಸಗಳನ್ನು ಆಯೋಜಿಸಲಾಗುತ್ತದೆ.
ಗಂಢಬೇರುಂಡ ಶಾಲಾ ಲಾಂಛನ
ವಿದ್ಯಾರ್ಥಿಗಳಲ್ಲಿ ಸಂಕಲ್ಪ ಮತ್ತು ಸಮರ್ಪಣಾ ಮನೋಭಾವವನ್ನು ಬಿತ್ತುವ ಉದ್ದೇಶದಿಂದ ಕಾಲ್ಪನಿಕ ಪಕ್ಷಿಯಾದ ಗಂಢಬೇರುಂಢವನ್ನೇ ಶಾಲೆ ಲಾಂಛನವನ್ನಾಗಿ ಮಾಡಿಕೊಂಡಿದೆ. ಗಂಢಬೇರುಡ ಅಸಾಧಾರಣ ಶಕ್ತಿ, ಧರ್ಮ, ಧೈರ್ಯ, ಸತ್ಯ ಮತ್ತು ಹೃದಯ ವೈಶಾಲ್ಯದ ಸಂಕೇತವೂ ಆಗಿದೆ. 1964ರಲ್ಲಿ ಶಾಲೆಯ ಲಾಂಛನವಾದ ಇದರ ಎರಡೂ ಬದಿಯಲ್ಲಿ ವಿದ್ಯೆ ಮತ್ತು ಜ್ಞಾನೋದಯದ ಸಂಕೇತವಾಗಿರುವ ಎರಡು ದೀಪಗಳಿವೆ.
ಒಳಾಂಗಣ ಕ್ರೀಡಾಂಗಣ
ಸೈನಿಕ ಶಾಲೆಯಲ್ಲಿ ನಿರ್ಮಿಸಿರುವ ಒಳಾಂಗಣ ಕ್ರೀಡಾಂಗಣವನ್ನು ರಾಷ್ಟ್ರಪತಿ  ಪ್ರಣಬ್ ಮುಕರ್ಜಿ ಅವರಿಂದ ಉದ್ಘಾಟನೆಯಾಯಿತು.
ಈ ಒಳಾಂಗಣ ಕ್ರೀಡಾಂಗಣದಲ್ಲಿ ಬಾಸ್ಕೆಟ್‌ ಬಾಲ್‌, ಸ್ಕ್ವಾಷ್‌, ಬಾಕ್ಸಿಂಗ್‌, ವಾಲಿಬಾಲ್‌, ಟೇಬಲ್‌ ಟೆನ್ನಿಸ್‌, ಬಿಲಿಯರ್ಡ್ಸ್‌, ಚೆಸ್‌, ಕೇರಂ ಸೇರಿದಂತೆ 10 ಬಗೆಯ ಆಟಗಳನ್ನು ಆಡಲು ಅವಕಾಶ ಮತ್ತು ಸೌಲಭ್ಯ ಕಲ್ಪಿಸಲಾಗುತ್ತಿದೆ. ವೈದ್ಯರ ಕೊಠಡಿ, ಸಾಮಗ್ರಿ ಕೊಠಡಿ, ಶೌಚಾಲಯ ಮತ್ತು ಸ್ನಾನಗೃಹಗಳು ಇರಲಿವೆ.
ವಿಶ್ವದರ್ಜೆಯ ಸೌಲಭ್ಯಗಳನ್ನು ಹೊಂದಲಿ­ರುವ ಉತ್ತರ ಕರ್ನಾಟಕದ ಮೊದಲ ಒಳಾಂಗಣ ಕ್ರೀಡಾಂಗಣ.
ಈ ಒಳಾಂಗಣ ಕ್ರೀಡಾಂಗಣದ ನೆಲ ಮಹಡಿ 2,417 ಚದುರ ಮೀಟರ್‌ ಹಾಗೂ ಮೊದಲ ಮಹಡಿ 505 ಚದರ ಮೀಟರ್‌ನಷ್ಟು ವಿಶಾಲವಾಗಿದೆ. ಕಟ್ಟಡದ ಮಧ್ಯಭಾಗದಲ್ಲಿ ಬಾಸ್ಕೆಟ್‌ ಬಾಲ್‌ ಅಂಕಣ ಇದ್ದು, ಸಾವಿರ ಜನ ಕುಳಿತು ನೋಡುವಷ್ಟು ಸ್ಥಳಾವಕಾಶ ಇದೆ.
ಅಂತರ್ಜಾಲ ತಾಣ
ಸೈನಿಕ ಶಾಲೆ, ಬಿಜಾಪುರ ಅಧಿಕೃತ ಅಂತರ್ಜಾಲ ತಾಣ
ಅರವಿಂದ್, ಜಿ. ಸವುರ್
'''ಅರವಿಂದ್, ಜಿ. ಸವುರ್''' : (೧೯೪೧-). ಬಿಲಿಯರ್ಡ್ಸ್ ಮತ್ತು ಸ್ನೂಕರ್ ಆಟಗಾರ. ೧೯೪೧ ಡಿಸೆಂಬರ್ ೧೭ರಂದು ಮುಂಬಯಿಯಲ್ಲಿ ಜನಿಸಿದರು. ಬೆಂಗಳೂರನ ಸೇಂಟ್ ಜೋಸೆಫ್ ಪ್ರೌಢಶಾಲೆ ಮತ್ತು ಕಾಲೇಜಿನಲ್ಲಿ ಶಿಕ್ಷಣ ಪಡೆದರು. ಕ್ರೀಡೆಯಲ್ಲಿ ಆಸಕ್ತಿ ತಳೆದು ೧೯೪೭ರಲ್ಲಿ ಟೇಬಲ್ ಟೆನ್ನಿಸ್ ಆಟದಲ್ಲಿ ಕಿರಿಯರ ರಾಷ್ಟೀಯ ಟೇಬಲ್ ಚಾಂಪಿಯನ್‍ಷಿಪ್ ಸ್ವರ್ಧೆಯಲ್ಲಿ ರಾಜ್ಯವನ್ನು ಪ್ರತಿನಿಧಿಸಿದರು. ಅನಂತರ ಇವರು ಬಿಲಿಯರ್ಡ್ಸ್ ಗೆ ಒಲಿದರು. ಆ ಕ್ರೀಡೆಯ ಚಾಂಪಿಯನ್‍ಷಿಪ್ ಸ್ಪರ್ಧೆಯಲ್ಲಿ ಸೆಣಸಿದರು. ರಾಷ್ಟ್ರೀಯ ಪಂದ್ಯಾವಳಿಯಲ್ಲಿ ಕರ್ನಾಟಕ ರಾಜ್ಯವನ್ನು ೧೯೬೦ರಲ್ಲಿ ಪ್ರತಿನಿಧಿಸಿದರು. ಅನಂತರ ನಿರಂತರವಾಗಿ ೧೯೬೬ರ ತನಕ ರಾಷ್ಟ್ರೀಯ ಹಾಗೂ ಅಂತರರಾಷ್ಟೀಯ ಪಂದ್ಯಾವಳಿ ಗಳಲ್ಲಿ ರಾಜ್ಯದ ಪ್ರತಿನಿಧಿಯಾಗಿದ್ದರು. ೧೯೭೫-೮೭ರ ತನಕ ಕರ್ನಾಟಕ ರಾಜ್ಯ ತಂಡದ ನಾಯಕರಾಗಿದ್ದರು. ಸವುರ್ ಅವರ ದೇಹದ ತೂಕ ಹಾಗೂ ನಿಲವು ಬಿಲಿಯರ್ಡ್ಸ್ ಆಟಗಾರರಿಗೆ ಆಶ್ಚರ್ಯವನ್ನುಂಟು ಮಾಡಿತು. ಏಕೆಂದರೆ ಬಿಲಿಯರ್ಡ್ಸ್ಆಟಕ್ಕೆ ಸರಿ ತೂಗದ ಆಕೃತಿ ಇವರದು. ಇವರನ್ನು ೧೯೬೭ರಲ್ಲಿ ರಾಷ್ಟ್ರೀಯ ಚಾಂಪಿಯನ್ ಎಂದು ಘೋಷಿಸಿದಾಗ ಎಲ್ಲರಿಗೂ ಆಶ್ಚರ್ಯವಾಯಿತು. ೧೯೭೬ರ ತನಕ ಇವರು ಸ್ನೂಕರ್ ಆಟದಲ್ಲಿ ಪ್ರಮುಖ ಸ್ಥಾನ ಗಳಿಸಿದ್ದೊಂದು ವೈಶಿಷ್ಟ್ಯ. ೧೯೭೬ರಲ್ಲಿ ಇವರು ರಾಷ್ಟ್ರೀಯ ಸ್ನೂಕರ್ ಚಾಂಪಿಯನ್ ಎನಿಸಿಕೊಂಡರು. ೧೯೭೨ರಲ್ಲಿ ಇಂಗೆಂಡಿನ ವೇಲ್ಸ್ ನಲ್ಲಿ ನಡೆದ ಪ್ರಥಮ ವಿಶ್ವ ಚಾಂಪಿಯನ್ ನಲ್ಲಿ ಭಾಗವಹಿಸಿಸಿದರು. ೧೯೮೦ರ ವಿಶ್ವವ ಚಾಂಪಿಯನ್‍ಷಿಪ್‍ನಲ್ಲಿ ಕ್ವಾರ್ಟರ್ ಫೈನಲ್ ಹಂತವನ್ನು ತಲಪಿದರು. ಇದಲ್ಲದೆ ೧೯೭೪ ಹಾಗೂ ೭೮ರಲ್ಲಿ ಐರ್ಲೆಂಡ್ ಹಾಗೂ ಮಾಲ್ಟದಲ್ಲಿ ನಡೆದ ವಿಶ್ವ ಚಾಂಪಿಯನ್‍ಷಿಪ್ ಪಂದ್ಯಗಳಲ್ಲೂ ಇವರು ಕ್ವಾರ್ಟರ್ ಫೈನಲ್ ಹಂತ ಪ್ರವೇಶಿಸಿದರು. ಇವರು ಭಾರತೀಯ ರೈಲ್ವೆ ವಿಭಾಗದ ಕ್ರೀಡಾಪಟುವಾಗಿ ೧೯೬೮ರಲ್ಲಿ ಅತ್ಯುತ್ತಮ ರೈಲ್ವೆ ಕ್ರೀಡಾಪಟು ಎನಿಸಿಕೊಂಡರು. ಇವರು ಆಟಗಾರರಷ್ಟೇ ಅಲ್ಲದೆ ಭಾರತದ ಮುಖ್ಯ ತರಬೇತುದಾರರಾಗಿ ಮಾಧ್ಯಮದ ನಿರ್ವಾಹಕರಾಗಿ ವಿಶ್ವ ಬಿಲಿಯರ್ಡ್ಸ್ ಚಾಂಪಿಯನ್‍ಷಿಪ್ ಪಂದ್ಯಗಳಲ್ಲಿ ಕಾರ್ಯನಿರ್ವಹಿಸಿದ್ದಾರೆ. ಅಖಿಲ ಭಾರತ ವೃತ್ತಿನಿರತ ಬಿಲಿಯರ್ಡ್ಸ್ ಹಾಗೂ ಸ್ನೂಕರ್ ಸಂಘದ ಕಾರ್ಯದರ್ಶಿಯಾಗಿಯೂ ಕರ್ನಾಟಕ ರಾಜ್ಯ ಸಂಘದ ಅಧ್ಯಕ್ಷ ರಾಗಿಯೂ ಇದ್ದರು. ೧೯೯೮ರ ಬ್ಯಾಂಕಾಕ್ ಏಷ್ಯನ್ ಕ್ರೀಡೆಗಳಲ್ಲಿ ಭಾಗªಹಿಸಿದ ಬಿಲಿಯರ್ಡ್ಸ್ ಮತ್ತು ಸ್ನೂಕರ್ ತಂಡದ ಮುಖ್ಯ ತರಬೇತುದಾರರಾಗಿ ೧ ಚಿನ್ನ, ೧ ಬೆಳ್ಳಿ ಹಾಗೂ ೪ ಕಂಚಿನ ಪದಕವನ್ನು ಭಾರತ ತಂಡ ಪಡೆಯಲು ನೆರವಾಗಿದ್ದಾರೆ. ವಿಶ್ವ ಬಿಲಿಯರ್ಡ್ಸ್ ಕ್ರೀಡಾಗಾರರ ಬೆಳವಣಿಗೆಗೆ ಸ್ಫೂರ್ತಿ ದೊರಕಿಸಿಕೊಟ್ಟಿದ್ದಾರೆ. ಇವರು ಉತಮ ಬರಹಗಾರರೂ ಕ್ರೀಡಾ ವಿಮರ್ಶಕರೂ ಆಗಿದ್ದಾರೆ. ಇವರಿಗೆ ಕರ್ನಾಟಕ ರಾಜ್ಯೋತವ ಪ್ರಶಸ್ತಿ (೧೯೮೨) ಏಕಲವ್ಯ ಪ್ರಶಸ್ತಿ (೧೯೯೩) ಲಭಿಸಿವೆ. ಭಾರತ ಸರ್ಕಾರ ಇವರಿಗೆ ಅರ್ಜುನ್ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ (೧೯೭೮-೭೯). (ಎಸ್.ಆರ್.ಯು.) ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಕ್ರೀಡಾಪಟುಗಳು
ಕನಸು
[[Electroencephalography|EEG showing brainwaves during REM sleep|thumb|200px]] ಕನಸು ಎಂದರೆ ಒಬ್ಬ ವ್ಯಕ್ತಿ ನಿದ್ರೆಯಲ್ಲಿ ಅನುಭವಿಸುವ 'ಕಥೆ'. ಇದು ಕಾಲ್ಪನಿಕವಾಗಿರುತ್ತದೆಯಾದರೂ ನಿಜ ಜೀವನಕ್ಕೆ ಸಂಬಂಧಿಸಿರುತ್ತದೆ. ಕೆಲವು ಕನಸುಗಳು ಮನಸಿಗೆ ಮುದವನ್ನು ನೀಡಿದರೆ ಕೆಲವು ಕಹಿ ಅನುಭವಗಳನ್ನು ಕೊಡುತ್ತವೆ. ಕೆಲವರಲ್ಲಿ ಇದು ಎಚ್ಚರವಾದ ನಂತರವೂ ಜ್ಞಾಪಕದಲ್ಲಿದ್ದರೆ, ಕೆಲವರಿಗೆ ಅರೆಬರೆ ಜ್ಞಾಪಕವಿರುತ್ತದೆ. ಒಂದು ಕನಸ್ಸಿನ ಅವಧಿ ಸುಮಾರು ೫ ರಿಂದ ೫೦ ನಿಮಿಷವಿರಬಹುದು. ಒಬ್ಬ ವ್ಯಕ್ತಿಯು ತನ್ನ ಜೀವನಾವಧಿಯಲ್ಲಿ ಸುಮಾರು ೧,೦೦,೦೦೦ಕ್ಕೂ ಹೆಚ್ಚು ಕನಸುಗಳನ್ನು ಕಾಣುವನು. ಸ್ಪಷ್ಟ ಕನಸು ಎಂದರೆ, ಕನಸುಗಳು ಕಾಣುವಾಗ ಕನಸುಗಾರನಿಗೆ ತಾನು ಕನಸು ಕಾಣುತ್ತಿದ್ದೇನೆಂದು ಗೊತ್ತಿರುತ್ತದೆ. ಕನಸು ಹೇಗೆ ಬೀಳುತ್ತದೆ? ಕನಸು ನಮಗೆ ೨ ಕಾರಣಗಳಿಂದ ಬೀಳಬಹುದು. ೧. ನಾವು ಯಾವ ವಿಷಯದ ಬಗ್ಗೆ ಹೆಚ್ಚು ಆಲೋಚಿಸುತ್ತೇವೆಯೋ ಅಥವಾ ಚಿಂತೆ ಮಾಡುತ್ತೇವೆಯೋ ಆ ವಿಷಯ ನಮಗೇ ತಿಳಿಯದಂತೆ ನಮ್ಮ ಮನಸ್ಸಿನ ಆಳದವರೆಗೆ ತಲುಪಿರುತ್ತದೆ ಹಾಗಾಗಿ ಅದು ಕನಸಿನಲ್ಲಿ ಕಾಣಬಹುದು. ೨. ಕನಸು ವ್ಯಕ್ತಿಯ ಜೀವನದಲ್ಲಿ ಮುಂದೆ ನಡೆಯುವ ಕಾರ್ಯದ ಮುನ್ಸೂಚನೆಯೂ ಆಗಿರಬಹುದು.
ಬಾಹ್ಯಸಂಪರ್ಕಗಳು
ವರ್ಗ:ಮನೋವಿಜ್ಞಾನ
ಅರಮೀನು
ಅರಮೀನು : ಬ್ಯಾಲಿಸ್ಟಿಡೀ ಕುಟುಂಬಕ್ಕೆ ಸೇರಿರುವ ಮಾನೊಕಾಂತಸ್ ಜಾತಿಯ ಮೀನುಗಳಿಗಿರುವ ಸಾಮಾನ್ಯ ಹೆಸರು (ಫೈಲ್ ಫಿಷ್). ಇದೇ ಕುಟುಂಬದ ಬಾಲಿಸ್ಟಸ್ ಜಾತಿಯ ಮೀನುಗಳಿಗೆ ಟ್ರಿಗರ್ ಮೀನುಗಳು ಎಂದು ಕರೆಯಲಾಗುತ್ತದೆ.
ಉಷ್ಣ ಮತ್ತು ಉಪೋಷ್ಣ ಸಮುದ್ರಗಳಲ್ಲಿ ಅಂದರೆ ಅಟ್ಲಾಂಟಿಕ್, ಪೆಸಿಫಿಕ್, ಹಿಂದೂ ಮಹಾಸಾಗರದ ಉಷ್ಣವಲಯದ ಭಾಗಗಳಲ್ಲಿ ವಾಸಿಸುತ್ತವೆ.
ಸಾಮಾನ್ಯವಾಗಿ 60 ಸೆಂಮೀ ಉದ್ದ ಬೆಳೆಯುತ್ತವೆ. ಬಣ್ಣ ಹಳದಿ, ಕೆಂಪು ನೀಲಿ. ಬ್ಯಾಲಿಸ್ಟಿಡೀ ಕುಟುಂಬದ ಮೀನುಗಳಲ್ಲಿ ಬೆನ್ನುರೆಕ್ಕೆಯ ಮೊದಲನೆಯ ಮುಳ್ಳು ಸೆಟೆದು ನಿಲ್ಲಲು ಹಿಂದಿರುವ ಸಣ್ಣ ಮುಳ್ಳು ನೆರವಾಗುತ್ತದೆ (ಬಂದೂಕಿನ ಒತ್ತು ಗುಂಡಿಯಂತೆ). ಅದಕ್ಕಾಗಿಯೇ ಈ ಮೀನುಗಳಿಗೆ ಟ್ರಿಗರ್ ಮೀನುಗಳು ಎಂದು ಹೆಸರು. ಅರಮೀನುಗಳಲ್ಲಿ ಎರಡನೆಯ ಸಣ್ಣ ಮುಳ್ಳು ದೇಹದಲ್ಲಿ ಹುದುಗಿಹೋಗಿರಬಹುದು.
ಇವು ಸಾಮಾನ್ಯವಾಗಿ ತೀರಕ್ಕೆ ಸಮೀಪದಲ್ಲಿ ಮಣ್ಣು ಅಥವಾ ಮರಳಿನಿಂದ ಕೂಡಿದ ತಳಗಳಲ್ಲಿ ಹವಳ, ಸ್ಪಾಂಜ್ ಮತ್ತು ಪಾಚಿಗಳ ಸಮೀಪದಲ್ಲಿ ವಾಸಿಸುತ್ತದೆ.
ಇವೆರಡಕ್ಕೂ ಚೂಪಾದ, ಬಲವಾದ ಬಾಚಿಹಲ್ಲುಗಳಿವೆ. ಇವುಗಳಿಂದ ಹವಳದ ಚೂರುಗಳನ್ನು ಕಡಿದು ತಿನ್ನಲು, ಮೃದಂಗಿಗಳ ಚಿಪ್ಪನ್ನು ಒಡೆದು ಒಳಗಿನ ಮಾಂಸವನ್ನು ತಿನ್ನಲು ಸಾಧ್ಯವಾಗಿದೆ. ಈ ಕಾರಣದಿಂದ ಮುತ್ತಿನ ಮತ್ತು ಮುತ್ತಿನ ಚಿಪುಗಳ ವ್ಯವಸಾಯಕ್ಕೆ ಈ ಮೀನುಗಳಿಂದ ಹೆಚ್ಚು ನಷ್ಟ. ಈ ಗುಂಪಿನ ಕೆಲವು ಮೀನುಗಳ ಮಾಂಸ ವಿಷಪೂರಿತವಾದದ್ದು.
ಉಲ್ಲೇಖ
<References />
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ಮೀನುಗಳು
ವಿನಯ ಕುಮಾರ
ಖಾಸಗಿ ಬದುಕು
ಇವರು ದಾವಣಗೆರೆಯ ವೀರಪ್ಪ ಸರ್ಕಾರಿ ಶಾಲೆಯಲ್ಲಿ ಪ್ರಾಥಮಿಕ ಹಾಗೂ ಪ್ರೌಡ Viinaykumar ಶಿಕ್ಷಣವನ್ನು ಮುಗಿಸಿದ್ದಾರೆ. ಎಆರ್ ಜಿ ಕಾಲೇಜ್ ಆಫ್ ಆರ್ಟ್ಸ ಅಂಡ್ ಕಾಮರ್ಸ್, ದಾವಣಗೆರೆ ಯಿಂದ ಬಿ.ಕಾಮ್ ಪದವಿ Viinaykumarಪದೆದಿದ್ದಾರೆ. ದಾವಣಗೆರೆಯಲ್ಲಿ ಪ್ರಸಿದ್ದ ಕ್ರಿಕೆಟ್ ತರಬೇತುದಾರರಾದ ಪ್ರಕಾಶ್ ಪವಾರ್ ಅವರಲ್ಲಿ ತರಬೇತಿಯನ್ನು ಪಡೆದವರಾಗಿರುತ್ತಾರೆ.
ಸಿದ್ಧರಾಮ ಕಾರಣಿಕ
ಜನನ : ೨೦-೦೭-೧೯೭೫ ಊರು : ರಾಯಬಾಗ - ಬೆಳಗಾವಿ ಜಿಲ್ಲೆ ಸಂಪರ್ಕ : ಕಾರಣಿಕ ಬ್ಲಾಗ್, ಫೇಸ್ ಬುಕ್ ಇತ್ಯಾದಿ. ಸಧ್ಯ ಧಾರವಾಡ ವಾಸ
ವಿನಯ ಕುಮಾರ
ಸಾಧನೆಗಳು
೨೦೦೭-೦೮ ನೆಯ ಸಾಲಿನ ರಣಜಿ ಪಂದ್ಯಾವಳಿಗಳಲ್ಲಿ ಎರಡನೇ ಅತಿ ಹೆಚ್ಚು ವಿಕೆಟ್(೪೦) ಕಬಳಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ. "ಡೊಮೆಸ್ಟಿಕ್ ಬೌಲರ್ ಆಫ್ ದ ಇಯರ್ " ಎಂಬ ಕೀರ್ತಿಗೆ ಪಾತ್ರರಾಗಿದ್ದಾರೆ. ಟಿ೨೦ ವಿಶ್ವ ಕಪ್ ಪಂದ್ಯಾವಳಿಯಲ್ಲಿ ಭಾರತ ತಂಡಕ್ಕಾಗಿ ಆಯ್ಕೆ ಯಾದರು. ಜಿಂಬಾಬ್ವೆ ವಿರುದ್ದ ನಡೆದ ಪಂದ್ಯದಲ್ಲಿ ಅಂತರರಾಷ್ಟ್ರೀಯ ಕ್ರಿಕೆಟ್ ಜೀವನಕ್ಕೆ  ಕಾಲಿರಿಸಿದ್ದಾರೆ.
ಸಿದ್ಧರಾಮ ಕಾರಣಿಕ
ಇಲ್ಲಿಯವರೆಗೆ ೧೭ ಕೃತಿಗಳು ಪ್ರಕಟವಾಗಿವೆ. ಅವುಗಳ ಪಟ್ಟಿ ಇಂತಿದೆ ;
ವಿನಯ ಕುಮಾರ
ಐಪಿಎಲ್
ಮೊದಲ ಮೂರು ಐಪಿಎಲ್ ಆವೃತ್ತಿಗಳಲ್ಲಿ ವಿನಯ್ ಕುಮಾರ್ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡದ ಪರವಾಗಿ ಆಡಿದರು. ೪ನೇ ಆವೃತ್ತಿಯಲ್ಲಿ ಕೊಚ್ಚಿ ಟಸ್ಕರ್ಸ್ ಪರವಾಗಿ ಆಡಿದರು. ೫ನೇ ಆವೃತ್ತಿಯಲ್ಲಿ ರಾಯಲ್ ಚಾಲೆಂಜರ್ಸ್ ಬೆಂಗಳೂರು ತಂಡಕ್ಕೆ ಮರಳಿದ್ದಾರೆ.
ಸಿದ್ಧರಾಮ ಕಾರಣಿಕ
ಅನುವಾದಗಳು : ಮರಾಠಿಯಿಂದ ಕನ್ನಡಕ್ಕೆ :
ವಿನಯ ಕುಮಾರ
ಐಪಿಎಲ್
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು ವರ್ಗ:ಕರ್ನಾಟಕದ ಕ್ರೀಡಾಪಟುಗಳು ವರ್ಗ : ಕ್ರಿಕೆಟ್ ಆಟಗಾರ ವರ್ಗ:ಆಟಗಾರ
ಸಿದ್ಧರಾಮ ಕಾರಣಿಕ
ವರ್ಗ:ಸಾಹಿತಿಗಳು
ಬಿ. ಶ್ರೀರಾಮುಲು
ಬಿ ಶ್ರೀರಾಮುಲು (ಜನನ: 8 ಆಗಸ್ಟ್ 1971) ಕರ್ನಾಟಕ ಸರ್ಕಾರದ ಸಮಾಜ ಕಲ್ಯಾಣ ಸಚಿವರು ಹಾಗೂ ಚಿತ್ರದುರ್ಗ ಜಿಲ್ಲೆಯ ಮೊಳಕಾಲ್ಮೂರು ಕ್ಷೇತ್ರವನ್ನು ಪ್ರತಿನಿಧಿಸುವ ಶಾಸಕರು.
ಬಳ್ಳಾರಿ ನಗರಸಭೆಯ 34ನೇ ವಾರ್ಡಿನ ಸದಸ್ಯ ಸ್ಥಾನದಿಂದ, ರಾಜ್ಯ ಸರ್ಕಾರದಲ್ಲಿ ಮೂರನೇ ಬಾರಿಗೆ ಸಚಿವರಾಗುವವರೆಗೆ, ಅವರು ರಾಜಕೀಯದಲ್ಲಿ ಬೆಳೆದಿದ್ದಾರೆ.
ಹಿನ್ನೆಲೆ
ಬಿ. ಶ್ರೀರಾಮುಲು ಅವರು ಆಗಸ್ಟ್ 8, 1971 ರಂದು ಕರ್ನಾಟಕದ ಬಳ್ಳಾರಿಯಲ್ಲಿ ರೈಲ್ವೆ ಉದ್ಯೋಗಿ ಬಿ. ತಿಮ್ಮಪ್ಪ ಮತ್ತು ಗೃಹಿಣಿ ಬಿ. ಹೊನ್ನೂರಮ್ಮ ದಂಪತಿಗೆ ಜನಿಸಿದರು. ಅವರು ನಾಲ್ಕು ಸಹೋದರರು ಮತ್ತು ನಾಲ್ಕು ಸಹೋದರಿಯರಲ್ಲಿ ಏಳನೇ ಮಗು. ಇವರ ಪತ್ನಿ, ಲಕ್ಷ್ಮೀ.
ರಾಜಕೀಯ ರಂಗ
1999 ರ ಲೋಕಸಭಾ ಚುನಾವಣೆಯಲ್ಲಿ ಬಿ ಶ್ರೀರಾಮುಲು ಅವರು ಸುಷ್ಮಾ ಸ್ವರಾಜ್ ಅವರ ಸ್ಥಳೀಯ ಸಹಾಯಕರಾಗಿ ಹೊರಹೊಮ್ಮಿದರು. ಬಳ್ಳಾರಿ ನಗರದಿಂದ 1999 ರ ವಿಧಾನಸಭಾ ಚುನಾವಣೆಯಲ್ಲಿ ಸ್ಪರ್ಧಿಸಿದ ಸ್ವರಾಜ್ ಮತ್ತು ಶ್ರೀರಾಮುಲು ಅವರು ಚುನಾವಣೆಯಲ್ಲಿ ಸೋತರೂ, ಅವರಿಗೆ, ಆ ವರ್ಷ ನಡೆದ ವಿಧಾನಸಭೆ ಮತ್ತು ಲೋಕಸಭಾ ಚುನಾವಣೆಗಳು ನಿರ್ಣಾಯಕ ಮೈಲಿಗಲ್ಲುಗಳಾಗಿವೆ.
ಸೆಪ್ಟೆಂಬರ್ 2011 ರಲ್ಲಿ, ಅವರು ಶಾಸಕ ಸ್ಥಾನಕ್ಕೆ ರಾಜೀನಾಮೆ ನೀಡಿದರು ಮತ್ತು ನಂತರ ಭಾರತೀಯ ಜನತಾ ಪಕ್ಷವನ್ನು ತೊರೆದರು, ಪಕ್ಷದಲ್ಲಿನ ಅವರ ಮಾರ್ಗದರ್ಶಕರಿಗೆ ಅವಮಾನವಾಯಿತು. ಮಾಜಿ ಸಚಿವ ಗಾಲಿ ಜನಾರ್ದನ್ ರೆಡ್ಡಿ ಅವರನ್ನು ಬಿಜೆಪಿ ಸರ್ಕಾರ ಜೈಲಿಗೆ ಹಾಕಿತು. ತರುವಾಯ, ಅವರು ಬಳ್ಳಾರಿ ಗ್ರಾಮೀಣ ಕ್ಷೇತ್ರದಿಂದ ಮತ್ತೆ ಸ್ವತಂತ್ರ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ಗೆದ್ದರು. ನಂತರ ಅವರು ಪ್ರಾದೇಶಿಕ ಪಕ್ಷವಾದ "ಬಡವರ ಶ್ರಮಿಕರ ರೈತರ ಕಾಂಗ್ರೆಸ್" ಅಥವಾ ಬಿಎಸ್ಆರ್ ಕಾಂಗ್ರೆಸ್ ಅನ್ನು ಸೇರಿದರು. ಆದರೆ, ಮಾರ್ಚ್ 2014 ರಲ್ಲಿ ಅವರು ಮತ್ತೆ ಭಾರತೀಯ ಜನತಾ ಪಕ್ಷಕ್ಕೆ ಸೇರಿ ಮತ್ತು ಬಳ್ಳಾರಿಯಿಂದ ಲೋಕಸಭಾ ಚುನಾವಣೆಯಲ್ಲಿ ಬಿಜೆಪಿ ಅಭ್ಯರ್ಥಿಯಾಗಿ ಸ್ಪರ್ಧಿಸಿ, ಗೆದ್ದರು.
2018 ರ ಕರ್ನಾಟಕ ವಿಧಾನಸಭಾ ಚುನಾವಣೆಯಲ್ಲಿ ಶ್ರೀರಾಮುಲು ಅವರು ಮೊಳಕಾಲ್ಮೂರು ಮತ್ತು ಬಾದಾಮಿಯಿಂದ ಸ್ಪರ್ಧಿಸಿದ್ದರು. ಮೊಳಕಾಲ್ಮೂರಿನಲ್ಲಿ ಗೆದ್ದರು. ಬಾದಾಮಿಯಲ್ಲಿ, ಅಂದಿನ ಮುಖ್ಯಮಂತ್ರಿ ಸಿದ್ದರಾಮಯ್ಯ ವಿರುದ್ಧ, 3000 ಮತಗಳ ಅಂತರದಿಂದ ಪರಾಜಯಗೊಂಡರು.
27 ಜುಲೈ 2018 ರಂದು ಶ್ರೀರಾಮುಲು ಅವರು ಉತ್ತರ ಕರ್ನಾಟಕಕ್ಕೆ ಆಗಿರುವ ಅನ್ಯಾಯಕ್ಕಾಗಿ, ಪ್ರತ್ಯೇಕ ರಾಜ್ಯಕ್ಕೆ ಕರೆಕೊಟ್ಟರು. ಬಳ್ಳಾರಿ ಜಿಲ್ಲೆ ಮತ್ತು ಗದಗ ಜಿಲ್ಲಾ ಉಸ್ತುವಾರಿ ಸಚಿವರಾಗಿಯೂ ಕಾರ್ಯನಿರ್ವಹಿಸಿದ್ದರು.
ಬಾಹ್ಯ ಲಿಂಕ್‌ಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:೧೯೭೧ ವರ್ಗ:ರಾಜಕೀಯ
ಅಂಕಿತನಾಮ
ನಮಗೆ ಅಗತ್ಯವೆಂದು ಕಂಡುಬಂದ, ಇಷ್ಟವೆನಿಸಿದ ವಸ್ತುವಿಷಯಗಳೆಲ್ಲದಕ್ಕೂ ಒಂದೊಂದು ಹೆಸರಿಟ್ಟು ಗುರುತಿಸುತ್ತೇವೆ. ಮುಂದೆ, ಅದೇ ಹೆಸರಿನ ಮೂಲಕ ಆ ವ್ಯಕ್ತಿಯನ್ನೇ ಘಟಕವನ್ನೋ ಪರಿಚಯಿಸತೊಡಗುತ್ತೇವೆ. ರಾಮಣ್ಣ, ರೆಹಮಾನ್, ಕಪಿ, ನಾಯಿ, ಸೀಬೆ,ಮಾವು, ತೇಗ, ಹೊನ್ನೆ, ಗುಲಾಬಿ, ಹಿಮಾಲಯ, ಗಂಗಾನದಿ, ಹನುಮಂತನ ಗುಡ್ಡ-ಹೀಗೆ ಒಂದೊಂದನ್ನೇ ಪ್ರತ್ಯೇಕವಾಗಿ ಗುರುತಿಸಲು ಇಟ್ಟ ಹೆಸರು ಅಂಕಿತನಾಮವೆನಿಸುತ್ತದೆ.
ಉಲ್ಲೇಖ
ವರ್ಗ:ವ್ಯಾಕರಣ ವರ್ಗ:ಚುಟುಕು ವರ್ಗ:ಕನ್ನಡ
ವಿ.ಎ.ಪೈ.ಪನಂದಿಕರ್
thumb|right|250px|'ಕೊಂಕಣಿ ಸಾಧಕರಿಗೆ ಸಲ್ಲುವ ವಿಶಿಷ್ಠ ಪ್ರಶಸ್ತಿಯನ್ನು ಗಳಿಸಿದರು' ಸನ್ ೨೦೧೩ ರ ಮಾರ್ಚ್ ೨೭ ರಂದು, ಸಂಜೆ, ೫-೩೦ ಕ್ಕೆ ಜರುಗುವ ಪ್ರಶಸ್ತಿ ಪ್ರದಾನ ಸಮಾರಂಭದಲ್ಲಿ 'ಮಣಿಪಾಲ್ ನ ಫಾರ್ಚ್ಯೂನ್ ಇನ್ ವ್ಯಾಲಿವ್ಯೂ ಹೋಟೆಲ್ ನ ಚೈತ್ಯ ಸಭಾಂಗಣ'ದಲ್ಲಿ, ಕೊಂಕಣಿ ಸಮುದಾಯದ ವಿಶಿಷ್ಟ ಸಾಧಕರಿಗೆ ಸಲ್ಲುವ,'ಡಾ. ಟಿ.ಎಂ.ಎ.ಪೈ ಪ್ರತಿಷ್ಠಾನದ ವಿಶಿಷ್ಠ ಕೊಂಕಣಿ ಸಾಧಕ ಪ್ರಶಸ್ತಿ' ಪ್ರಶಸ್ತಿಯನ್ನು ವಿತರಿಸಲಾಯಿತು. ಆಡಳಿತ ತಜ್ಞ,ಶಿಕ್ಷಣ ಮತ್ತು ಆರ್ಥಿಕ ವಲಯದ ತಜ್ಞ,ಗೋವಾದ ಡಾ.ವಿಶ್ವನಾಥ ಎ.ಪೈ.ಪನಂದಿಕರ್, ಹಾಗೂ ಮುಂಬಯಿನ ಸಮಾಜಸೇವಾ ಕಾರ್ಯಕರ್ತೆ,ಗೀತಾ ಆರ್.ಪೈ, ಈ ಪ್ರತಿಷ್ಟಿತ ಗೌರವಕ್ಕೆ ಪಾತ್ರರಾಗಿದ್ದಾರೆ.
ಜನನ ಮತ್ತು ವಿದ್ಯಾಭ್ಯಾಸ ವೃತ್ತಿಜೀವನ
ಗೋವಾದ ಮಾರ್ಗೋವಾದಲ್ಲಿ ಜನಿಸಿದ ಡಾ.ವಿಶ್ವನಾಥ್ ಮುಂಬಯಿ ವಿಶ್ವವಿದ್ಯಾಲಯದ ಎಂ.ಎ; ಮತ್ತು ಎಲ್.ಎಲ್.ಬಿ ಪದವಿಗಳನ್ನು ಹಾಗೂ ಅಮೇರಿಕಾದ ಮಿಚಿಗನ್ ವಿಶ್ವವಿದ್ಯಾಲಯದ ಎಂ.ಪಿ.ಎ.ಮತ್ತು ಪಿ.ಎಚ್.ಡಿ.ಪದವಿಗಳನ್ನು ಗಳಿಸಿದ್ದಾರೆ ಆಡಳಿತ, ಶಿಕ್ಷಣ,ಆರ್ಥಿಕ ತಜ್ಞರಾಗಿ ಅಪಾರ ಸೇವೆ ಸಲ್ಲಿಸಿದ್ದಾರೆ ಉಪಪ್ರಧಾನ ಮಂತ್ರಿಯಾಗಿದ್ದ ಮೊರಾರ್ಜಿ ದೇಸಾಯಿಯವರ ಆರ್ಥಿಕ ಸಚಿವಾಲಯದ ವಿಶೇಷ ಸಲಹೆಗಾರರಾಗಿ ಸೇವೆ ಸಲ್ಲಿಸಿದ್ದರು. ಪ್ರಸ್ತುತದಲ್ಲಿ ಅವರು, 'ಹೊಸದೆಹಲಿಯ ಸೆಂಟರ್ ಫಾರ್ ಪಾಲಿಸಿ ರಿಸರ್ಚ್ ನ ಸ್ಥಾಪಕ ಅಧ್ಯಕ್ಷ'ರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ.
ಪ್ರಸ್ತುತದಲ್ಲಿ
ಪ್ರಸ್ತುತದಲ್ಲಿ ಡಾ.ಪನಂದಿಕರ್ ನಿರ್ವಹಿಸುತ್ತಿರುವ ಸಂಸ್ಥೆಗಳು :
ವಿಶೇಷ ತಜ್ಞನಾಗಿ
ತಮ್ಮ ಕಾರ್ಯಕ್ಷೇತ್ರಗಳಿಗೆ ಸಂಬಂಧಿಸಿದಂತೆ ಇಂದಿನ ಹೊಸ ಯುವ-ಉದ್ಯಮಿಗಳಿಗೆ ಉಪಯೋಗವಾಗುವಂತಹ ಸುಮಾರು ೨೮ ಪುಸ್ತಕಗಳನ್ನು ಬರೆದಿದ್ದಾರೆ. 'ಬ್ಯಾಂಕಿಂಗ್ ವಲಯ' ಸೇರಿದಂತೆ ವಿವಿಧ ವಿಷಯಗಳ ಮೇಲೆ, 'ಅಧಿಕೃತವರದಿ'ಗಳನ್ನೂ 'ಸಂಶೋಧನಾ ಪ್ರಬಂಧ'ಗಳನ್ನೂ ರಾಷ್ಟ್ರದ ಪ್ರಖ್ಯಾತ ವ್ರುತ್ತಪತ್ರಿಕೆಗಳಲ್ಲಿ ಬರೆಯುತ್ತಿದ್ದಾರೆ.
ವರ್ಗ:ವಿಶಿಷ್ಠ ಸಾಧಕ
ಪ್ರೌಡದೇವರಾಯ
ಪ್ರೌಡ ದೇವರಾಯ ಅಥವಾ ಪ್ರೌಡ ರಾಯ ೧೪೮೫ರಲ್ಲಿ ಸ್ವಲ್ಪ ಕಾಲ ವಿಜಯನಗರ ಸಾಮ್ರಾಜ್ಯವನ್ನು ಆಳಿದವ. ಜನಪ್ರಿಯತೆ ಇಲ್ಲದಿದ್ದ ಈತನನ್ನು ಸಾಳುವ ನರಸಿಂಹ ದೇವರಾಯನು ಪದದಿಂದ ಉಚ್ಛಾಟಿಸಿದನು.
ವರ್ಗ:ವಿಜಯನಗರ ಸಾಮ್ರಾಜ್ಯ
ಕಿರೀಟ
ಕಿರೀಟವು ಒಬ್ಬ ಅರಸ ಅಥವಾ ಒಬ್ಬ ದೇವತೆಯಿಂದ ಧರಿಸಲ್ಪಟ್ಟ ತಲೆಯುಡಿಗೆಯ ಸಾಂಪ್ರದಾಯಿಕ ಸಾಂಕೇತಿಕ ಪ್ರಕಾರ, ಮತ್ತು ಇದು ಸಾಂಪ್ರದಾಯಿಕವಾಗಿ ಅಧಿಕಾರ, ಔರಸತ್ವ, ಅಮರತ್ವ, ಸದಾಚಾರ, ವಿಜಯ, ಯಶಸ್ಸು ಪುನರುಜ್ಜೀವನ, ಘನತೆ ಮತ್ತು ಮರಣೋತ್ತರ ಬದುಕಿನ ಕೀರ್ತಿಯನ್ನು ಪ್ರತಿನಿಧಿಸುತ್ತದೆ. ಕಲೆಯಲ್ಲಿ ಕಿರೀಟವನ್ನು ದೇವದೂತರು ಭೂಲೋಕದಲ್ಲಿರುವವರಿಗೆ ಕೊಡುತ್ತಿರುವಂತೆ ತೋರಿಸಬಹುದು. ಸಾಂಪ್ರದಾಯಿಕ ಸ್ವರೂಪದ ಹೊರತಾಗಿ, ಕಿರೀಟವು, ಉದಾಹರಣೆಗೆ, ಹೂವುಗಳು, ನಕ್ಷತ್ರಗಳು, ಓಕ್ ಮರದ ಎಲೆಗಳು ಅಥವಾ ಮುಳ್ಳುಗಳಿಂದ ನಿರ್ಮಿಸಲ್ಪಟ್ಟಿರಬಹುದು, ಮತ್ತು ಇತರರಿಂದ ಧರಿಸಲ್ಪಡಬಹುದು, ಮತ್ತು ಹೀಗೆ ನಿರ್ದಿಷ್ಟ ಕಿರೀಟದಿಂದ ಕಿರೀಟಧಾರಣೆಯ ಕಾರ್ಯವು ಏನನ್ನು ಸಂಕೇತಿಸಲು ಉದ್ದೇಶಿಸುತ್ತದೆಂಬುದನ್ನು ಪ್ರತಿನಿಧಿಸುತ್ತದೆ.
ವರ್ಗ:ಆಭರಣಗಳು
ಅಂಗುತ್ತರ ನಿಕಾಯ
ಅಂಗುತ್ತರನಿಕಾಯ
ಬೌದ್ಧರ ಪಾಳಿ ತ್ರಿಪಿಟಕಗಳಲ್ಲಿ ಎರಡನೆಯದಾದ ಸುತ್ತಪಿಟಕದಲ್ಲಿ ಸೇರಿರುವ ಐದು ನಿಕಾಯಗಳಲ್ಲಿ ನಾಲ್ಕನೆಯದು.
ಅಂಗುತ್ತರವೆಂದರೆ ಇನ್ನೊಂದು ಅಂಗವೆಂದರ್ಥ.
ಈ ನಿಕಾಯದಲ್ಲಿರುವ 2,308 ಸುತ್ತಗಳನ್ನು ಹನ್ನೊಂದು ನಿಪಾತಗಳಲ್ಲಿ ಅಡಕ ಮಾಡಿದ್ದಾರೆ. ಒಂದೇ ಒಂದಿರುವ ವಸ್ತುಗಳನ್ನು ಕುರಿತು ಮೊದಲನೆಯ ನಿಪಾತದಲ್ಲಿ, ಎರಡಿರುವ ವಸ್ತುಗಳನ್ನು ಕುರಿತು ಎರಡನೆಯ ನಿಪಾತದಲ್ಲಿ, ಹತ್ತಿರುವ ವಸ್ತುಗಳನ್ನು ಕುರಿತು ಹತ್ತನೆಯ ನಿಪಾತದಲ್ಲಿ- ಹೀಗೆ ಬೌದ್ಧ ಸಂಪ್ರದಾಯದ ವಿವರಗಳನ್ನು ಇಲ್ಲಿ ನಿರೂಪಿಸಿದ್ದಾರೆ. ಒಂದೊಂದು ನಿಪಾತದಲ್ಲೂ ಹಿಂದಿನ ನಿಪಾತದಲ್ಲಿ ಹೇಳಿದುದಕ್ಕಿಂತ ಒಂದು ಹೆಚ್ಚಾಗಿ ಹೇಳುವುದರಿಂದ ಇದಕ್ಕೆ ಅಂಗುತ್ತರವೆನ್ನುತ್ತಾರೆ. ಸಂಸ್ಕೃತ ತ್ರಿಪಿಟಕದಲ್ಲಿ ಇದನ್ನು ಏಕೋತ್ತರಾಗಮ ಎಂದು ವ್ಯವಹರಿಸುತ್ತಾರೆ. ಒಂದೊಂದು ನಿಪಾತವನ್ನೂ ವಗ್ಗಗಳಲ್ಲಿ ಮತ್ತೆ ಅಡಕ ಮಾಡಿದ್ದಾರೆ. ತತ್ತ್ವಗಳನ್ನು ಸಂಖ್ಯಾನ ಮಾಡುವ ಪದ್ಧತಿ ಈ ನಿಕಾಯದಲ್ಲಿ ಆರಂಭವಾಗಿ ಅಭಿದಮ್ಮಪಿಟಕದಲ್ಲಿ ಬೆಳೆಯಿತು. ಸಂಗ್ರಹರೂಪವಾದ ನಿರೂಪಣೆ ಅಂಗುತ್ತರನಿಕಾಯದ ವೈಶಿಷ್ಟ್ಯ, ಗೌತಮಬುದ್ಧ ಲೋಕೋತ್ತರನಾದ, ದೇವಾಂಶಸಂಭೂತನಾದ ಗುರುವೆಂಬ ಭಾವನೆ ಬಲಿತಿದ್ದ ಕಾಲದಲ್ಲಿ ಈ ನಿಕಾಯದ ಸ್ವರೂಪ ನಿರ್ಧಾರವಾಯಿತು.
ಮೆದುಳಿನ ಕ್ಯಾನ್ಸರ್ ಗೆಡ್ದೆ(ಊತ)
ಮೆದುಳಿನ ಗೆಡ್ಡೆ ಎಂದರೆ ಮೆದುಳಿನಲ್ಲಿ ಅಸಹಜವಾಗಿ ಬೆಳೆಯುವ ಜೀವಕೋಶಗಳು,ಇವು ಕ್ಯಾನ್ಸರ್ ಅಥವಾ (ಮಾಲಿಗಂಟ) ಇಲ್ಲವೆ ಕ್ಯಾನ್ಸರ್ ರಹಿತ ಗೆಡ್ಡೆ(ಬೆನಿಗ್ನ್ ) ಗಳಾಗಿ ಮಾರ್ಪಾಡಗಬಹುದು. ಇದನ್ನು ತಲೆ ಬುರುಡೆಯೊಳಗಿನ ಗೆಡ್ಡೆ ಇಲ್ಲವೆ ಅನಿಯಂತ್ರಿತ ಕೋಶಗಳ ವಿಭಜನೆಯ ಕ್ರಿಯೆ ಎಂದು ಹೇಳಲಾಗುತ್ತದೆ.ಮೆದುಳು ಅಲ್ಲದೇ (ನ್ಯುರಾನ್ಗಳು, ಗ್ಲಿಯಾಲ್ ಕೋಶಗಳು(ಅಸ್ಟ್ರಿಸೈಟ್ಗಳು, ಒಲಿಗೊದೆಂಡ್ರೊಸೈಟ್ಗಳು, ಎಪೆಂಡಿಮಲ್ ಕೋಶಗಳು, ಮೈಲಿನ್-ಉತ್ಪಾದನೆಯ ಸ್ಕಾನ್ ಕೋಶಗಳು), ಲಿಂಫ್ಅಟಿಕ್ ಅಂಗಾಂಶ, ರಕ್ತ ನಾಳಗಳು ),  ಕ್ರೇನಿಯಲ್ ನರಗಳಲ್ಲಿರುವವಗಳು , ಮೆದುಳಿನಲ್ಲಿ ಆವರಿಸಿದ (ಮೆನಿಂಗ್ಸ್), ಬುರುಡೆ, ಪಿಟ್ಯುಟರಿ ಮತ್ತು ಪೈನಿಯಲ್ ಗ್ಲಾಂಡ್, ಅಥವಾ  ಕ್ಯಾನ್ಸರ್ಗಳ ಮೂಲಕ ಹರಡಿದ್ದು  (ಮೆಟಾಸ್ಟಿಕ್ ಗೆಡೈಗಳು).ಇದನ್ನು ತಲೆ ಬುರುಡೆಯೊಳಗಿನ ಗೆಡ್ಡೆ ಇಲ್ಲವೆ ಅನಿಯಂತ್ರಿತ ಕೋಶಗಳ ವಿಭಜನೆಯ ಕ್ರಿಯೆ ಎಂದು ಹೇಳಲಾಗುತ್ತದೆ.
ಪ್ರಾಥಮಿಕವಾಗಿ ಮಕ್ಕಳಲ್ಲಿ ಪೊಸ್ಟೆರಿಯರ್ ಕ್ರೇನಲ್ ಫೊಸ್ಸಾದಲ್ಲಿ ಸಾಮಾನ್ಯವಾಗಿ ಸೆರೆಬ್ರಿಯಲ್ನಲ್ಲಿ ಈ ಗೆಡ್ಡೆಯಂತಹ ಊತ ಕಂಡು ಬರುತ್ತದೆ.ವಯಸ್ಕರ ಮೆದುಳಿನ ಎರಡು ಮೂರಾಂಶದ ಬುರುಡೆ ಭಾಗದಲ್ಲಿ ಇದು ಬೆಳವಣಿಗೆ ಕಾಣುತ್ತದೆ.ಇಲ್ಲಿ ಕ್ಯಾನ್ಸರ್ ಅಂಶಗಳು ಮೆದುಳಿನ ಯಾವುದೇ ಭಾಗಕ್ಕಾದರೂ ಪಸರಿಸಬಹುದು.
ಯುನೈಟೆಡ್ ಸ್ಟೇಟ್ಸ್ ನಲ್ಲಿ 2005ರ ಸುಮಾರಿಗೆ ಅಂದಾಜಿಸಿದಂತೆ 43,800 ಮೆದುಳು ಗೆಡ್ಡೆಯ ಹೊಸ ಪ್ರಕರಣಗಳು ಕಂಡುಬಂದವು.(ಸೆಂಟ್ರಲ್ ಬ್ರೇನ್ ಟ್ಯುಮರ್ ರಜಿಸ್ಟ್ರಿ ಆಫ್ ಯುನೈಟೆಡ್ ಸ್ಟೇಟ್ಸ್ ,ಪ್ರೈಮರಿ ಬ್ರೇನ್ ಟ್ಯುಮರ್ಸ್ ಇನ್ ದಿ ಯುನೈಟೆಡ್ ಸ್ಟ್ಯಾಟಿಸ್ತಿಕಲ್ ರಿಪೊರ್ಟ್, 2005-2006),ಇದು ಒಟ್ಟು ಕ್ಯಾನ್ಸರ್ ಪ್ರಕರಣಗಳಲ್ಲಿ1.4ರಷ್ಟು ಪಾಲು ಹೊಂದಿತ್ತು.ಅಲ್ಲದೇ ಎಲ್ಲಾ ಪ್ರಕಾರದ ಕ್ಯಾನ್ಸರ್ ಸಾವುಗಳಲ್ಲಿ ಇದರ ಪ್ರಮಾಣವು 2.4ರಷ್ಟಿತ್ತು.ಇದರಲ್ಲಿ ಪಾದಕ್ಕೆ ಸಂಬಂಧಿಸಿದ ಕ್ಯಾನ್ಸರ್ ಗೆ ಸುಮಾರು 20-25ರಷ್ಟು ಸಾವಿಗೀಡಾದ ಸಂಖ್ಯೆ ಇತ್ತು. ಕೊನೆಯದಾಗಿ ಅಂದಾಜಿಸಿದಂತೆ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಪ್ರತಿವರ್ಷ ಮೆದುಳಿನ ಗೆಡ್ಡೆ ಅಥವಾ ಊತದ ರೋಗದಿಂದ 13,000 ಸಾವಿರ ಸಾವುಗಳು ಸಂಭವಿಸುತ್ತವೆ.
ಕಾರಣಗಳು
ಮೆಟಾಸ್ಟಿಕ್ ಅಥವಾ ಸ್ಥಾನಾಂತರ ಕ್ರಿಯೆಯ ಕ್ಯಾನ್ಸರ್ ಗಳು ಸಾಮಾನ್ಯವಾಗಿ ಪ್ರಾಥಮಿಕ ಮೆದುಳು ಗೆಡ್ಡೆ ಮತ್ತು ಬೆನ್ನುಮೂಳೆಭಾಗಗಳಿಗಿಂತ ಹೆಚ್ಚು ಕಂಡುಬರುತ್ತವೆ.
ವಿನಿಲ್ ಕ್ಲೊರೈಡ್ ಗೆ ಒಡ್ಡಿಕೊಳ್ಳುವುದು ಅಥವಾ ವಿಕಿರಣದ ಕಣಗಳಿಗೆ ತೆರೆದುಕೊಳ್ಳುವುದರಿಂದ ಕ್ಯಾನ್ಸರ್ ಬರುತ್ತದೆ.ಆದರೆ ಮೆದುಳಿನ ಗೆಡ್ಡೆ ರೋಗಕ್ಕೆ ಯಾವುದೇ ಪರಿಸರದ ಅಂಶಗಳು ಕಾರಣವಾಗಿವೆ ಎಂಬುದನ್ನು ಕಂಡು ಹಿಡಿದಿಲ್ಲ. ಊತದ ಅಥವಾ ಗೆಡ್ಡೆಯ ರೂಪಾಂತರ ಮತ್ತು ಹೊಡೆದು ಹಾಕುವ ಗುಣವುಳ್ಳ ಗೆಡ್ಡೆ ತಡೆಗಟ್ಟುವ ವಂಶವಾಹಿನಿ ಅಂಗಾಂಶಗಳು ಹೋರಾಡಿದಾಗ ಇಂಥ ಮೆದುಳು ಗೆಡ್ಡೆಗಳಿಗೆ ಕಾರಣವಾಗಬಹುದು. ಹಲವಾರು ರೋಗಿಗಳು ಪಾರಂಪರಿಕವಾಗಿ ಬಂದ ವೊನ್ ಹಿಪ್ಪೆಲ್ -ಲಿಂಡ್ಯು ಸಿಂಡ್ರೊಮ್ ,ಮಲ್ಟಿಪಲ್ ಎಂಡೊಕ್ರಿನ್ ನಿವ್ಯೊಪ್ಲಾಸಿಯಾ,ನಿಯೊಫೆಬ್ರೊಮೆಟೊಸಿಸ್ ಎರಡನೆ ಪ್ರಕಾರದ 2 ಹಂತಗಳ ಕಾಯಿಲೆಗಳು ಸಾಮಾನ್ಯವಾಗಿ ಮೆದುಳಿನ ಗೆಡ್ಡೆ ಕಾಯಿಲೆಗೆ ತುತ್ತಾಗುವ ಸಾಧ್ಯತೆ ಇದೆ. ಒಂದು ವರದಿಯ ಪ್ರಕಾರ ಮೊಬೈಲ್ ಮತ್ತು ಸೆಲ್ ಫೋನ್ ಗಳೂ ಕೊಡಾ ಮೆದುಳಿನ್ ಅಗೆಡ್ಡೆ ಅಥವಾ ಊತಕ್ಕೆ ಕಾರಣವಾಗುತ್ತವೆ ಎಂದು ಕೆಲವರು ತಮ್ಮ ವಾದ ಮಂಡಿಸುತ್ತಿದ್ದಾರೆ.(ನೋಡಿ)ಮೊಬೈಲ್ ಫೋನ್ ವಿಕಿರಣ ಮತ್ತು ಆರೋಗ್ಯ ) ಮೆದುಳಿನ ಗೆಡ್ಡೆ ಬಗ್ಗೆಗಿನ ಸಂಸ್ಥೆಯು ಉದಾಹರಣೆಗಳನ್ನು ಪಟ್ಟಿ ಮಾಡಿದೆ.ಅಲ್ಲದೇ ಮಲೇರಿಯಾ,ರೋಗಕ್ಕೆ ಕಾರಣವಾಗುವ ಅನೊಫಿಲಿಸ್ ಎಂಬ ಸೊಳ್ಳೆಯು ಈ ರೋಗಕ್ಕೆ ಕಾರಣವಾಗುತ್ತದೆ.ಇಂತಹ ಸಂದರ್ಭದಲ್ಲಿ ಇದು ಮೆದುಳಿನ ಗೆಡ್ಡೆಯ ರೋಗವು ಬರುವ ಸಾಧ್ಯತೆ ಇರುತ್ತದೆ. ಹಾನಿಕಾರಕ ಅಥವಾ ಮಾಲಿಗಂಟ್ ಮೆದಳು ಗೆಡ್ಡೆ ರೋಗ ಮತ್ತು ವಿಸ್ಮೃತಿ ರೋಗ ಸಾಧ್ಯತೆ ಇದೆ.ಈ ಪ್ರಕರಣಗಳು US ನ 19ರಾಜ್ಯಗಳು ಅನುಭವಿಸುತ್ತಿರುವ ಉದಾಹರಣೆಗಳಿವೆ.  ಇವೆರಡೂ ಕಾಯಿಲೆಗಳು ಉರಿತದ ಸಾಮಾನ್ಯ ಲಕ್ಷಣವನ್ನು ಹೊಂದಿರುತ್ತದೆ.
ರೋಗ ಸೂಚನೆ ಹಾಗೂ ಲಕ್ಷಣಗಳು
ಮೆದಳು ಊತದ ಅಥವಾ ಗೆಡ್ಡೆಯ ಲಕ್ಷಣಗಳೆಂದರೆ ಎರಡು:ಗೆಡ್ಡೆಯ ಗಾತ್ರ(ಅದರ ಆಕಾರ) ಮತ್ತು ಗೆಡ್ಡೆಯ ಸ್ಥಳ. ಇದರ ಸಂಭವನೀಯ ವೇಳೆ ಮತ್ತು ಕಾಯಿಲೆಯ ಸ್ವರೂಪವು ಕೆಲವು ಕಾಯಿಲೆಗುಣಲಕ್ಷಣಗಳನ್ನು ಹೊಂದಿದೆ.("ಬೆನಿಗ್ನ್ "ಅಂದರೆ "ಸಾವಕಾಶವಾಗಿ ಬೆಳೆಯುವ ತಡವಾಗಿ ಲಕ್ಷಣತೋರುವ,ಅಥವಾ ವೇಗವಾಗಿ ಬೆಳೆಯುವ/ಕೂಡಲೇ ಲಕ್ಷಣಗಳನ್ನು ತೋರುವ)ಗುಣಗಳಿರುವದರಿಂದ ಇದಕ್ಕೆ ಮೇಲಿಂದ ಮೇಲೆ ವೈದ್ಯಕೀಯ ನೆರವನ್ನು ಪಡೆಯಬೇಕಾಗುತ್ತದೆ.
ದೊಡ್ಡ ಗೆಡ್ಡೆಗಳು ಅಥವಾ ಅಗಲವಾಗಿ ವಿಸ್ತರಿಸುವ ಊತದ ಆಕಾರದ ಗೆಡ್ಡೆಗಳು ಎಡಿಮಾಲಕ್ಷಣವು ಅನಿವಾರ್ಯವಾಗಿ ಅಧಿಕ ಇಂಟ್ರಾಕ್ರೇನಿಯಲ್ ಒತ್ತಡ  ಇಂಟ್ರಾಕ್ರೇನಿಯಲ್ ಒತ್ತಡ  (ಇಂಟ್ರಾಕ್ರೇನಿಯಲ್ ಹೈಪರ್ ಟೆನ್ಸನ್ ), ಇದು  ತಲೆನೋವುಗಳಿಗೆ, ವಾಂತಿ (ಕೆಲವೊಮ್ಮೆ ಇಲ್ಲದ ಪಿತ್ತೋದ್ರೇಕ ), ಅಲ್ಲದೇ ಹಲವು ಲಕ್ಷಣಗಳಾದ ಪ್ರಜ್ಞೆ ತಪ್ಪುವ ಕ್ರಿಯೆ  (ಮಂಪರು , ಕೊಮಾ ), ಇದರಿಂದಾಗಿ (ಅನಿಸೊಕೊರಿಯಾ), ಪಾಪಿಲ್ಲೆಡೆಮ್ಮಾ (ಪ್ರಮುಖ ಆಪ್ಟಿಕ್ ಡಿಸ್ಕ್ ಕಣ್ಣಿನ ತಪಾಸಣಾ ಕೇಂದ್ರದಲ್ಲಿ ಆರೈಕೆ)).ಗಳ ಅಗತ್ಯ ಕಂಡು ಬರುತ್ತದೆ. ಕೆಲವೊಮ್ಮೆ ಸಣ್ಣ ಗೆಡ್ಡೆಗಳು ಸೆರೆಬ್ರೊಸ್ಪೈನಲ್ (CSF)ದ್ರವಕ್ಕೆ ಅಡಚಣೆಯನ್ನುಂಟು ಮಾಡುವ ಸಂದರ್ಭವೇ ಹೆಚ್ಚು.ಇದು ಆರಂಭಿಕವಾಗಿ ಅಧಿಕಗೊಂಡ ಇಂಟ್ರಾಕ್ರೇನಿಯಲ್ ಒತ್ತಡಕ್ಕೆ ಕಾರಣವಾಗುತ್ತವೆ. ಹೆಚ್ಚಿದ ಇಂಟ್ರಾಕ್ರೇನಿಯಲ್ ಒತ್ತಡವು ಮೆದುಳಿನಲ್ಲಿನ ಕೆಲ ಭಾಗಗಳಲ್ಲಿ ಹೆರ್ನಿಯೇಶನ್ ಗೆ(ಅಂದರೆ ಸ್ಥಾನಪಲ್ಲಟ) ಕಾರಣವಾಗುತ್ತದೆ.ಇದು ಸೆರಿಬೆಲ್ಲರ್ ಟಾನ್ಸಿಲ್ ಗೆ ಅಥವಾ ತಾತ್ಕಾಲಿಕ ಊತ ಉಂಟಾಗಿ ಅದು ಮೆದುಳಿನ ಮೆದಳು ಕಾಂಡಕ್ಕೆಒತ್ತಡದಿಂದಾಗಿ ಭಾರವಾಗುತ್ತದೆ. ಹರೆಯದ ಮಕ್ಕಳಲ್ಲಿನ ಇಂಟ್ರಾಕ್ರೇನಿಯಲ್ ಒತ್ತಡವು ಅವರ ಬುರುಡೆಯ ಗಾತ್ರ ಹೆಚ್ಚಳ ಮತ್ತು ತಲೆಯ ಸುಳಿನೆತ್ತಿಭಾಗದ ಜೋಲುಗಳು ಬೀಳಬಹುದು.
ಗೆಡ್ಡೆ ಎಲ್ಲಿ ಇದೆ ಎಂಬುದನ್ನು ಗುರ್ತಿಸಿ ಅದು ತನ್ನ ಸಮೀಪದ ಮೆದುಳಿನ ಭಾಗಕೆ ಏನು ಹಾನಿ ಮಾಡಿದೆ ಎಂಬುದನ್ನು ಅಂದಾಜು ಮಾಡಲಾಗುತ್ತದೆ.ಮೆದುಳು ಆಕಾರಗಳು, ಅದರ ಇನ್ನಿತರ ಭಾಗಗಳು ಶುದ್ದೀಕರಣಗೊಳ್ಳದ ರೀತಿಯಲ್ಲಿರುತ್ತವೆ.ಇದರಲ್ಲಿ ಅಧಿಕ ಒತ್ತಡ ಅಥವಾ ಅಶುದ್ಧತೆಯಿಂದಾಗಿ ಯಾವುದೇ ತರಹದನಾಭಿಯ ನರವ್ಯವಸ್ಥೆಯ ಲಕ್ಷಣಗಳು ಕಂಡುಬರುತ್ತವೆ. ಉದಾಹರಣೆಗೆ, ಜ್ಞಾನಗ್ರಹಿಕೆ ಸಂವೇದನೆ  ಮತ್ತುನಡವಳಿಕೆಯ ಏರುಪೇರು, ವ್ಯಕ್ತಿತ್ವದಲ್ಲಿನ  ಬದಲಾವಣೆಗಳು, ನರವ್ಯೂಹದ ಕೇಂದ್ರ ವ್ಯತ್ಯಾಸ, ಅಧಿಕ ಆಂತರಿಕ ಒತ್ತಡ , ಮಾತು ಸ್ಥಗಿತದ ರೋಗ , ಆಘಾತದ ಸ್ತಂಬನ , ಮಂದವಲಯ ದ ಏರುಪೇರು , ಮುಖದ ಲಕ್ವಾ , ಎರಡು ದೃಷ್ಟಿ ಕಾಣುವುದು , ನಡುಕ  ಇತ್ಯಾದಿ ಲಕ್ಷಣಗಳು ಇದರಲ್ಲಿವೆ. ಇಂತಹ ಲಕ್ಷಣಗಳು ಮೆದುಳಿನ ಗೆಡ್ಡೆ ರೋಗಕ್ಕೆ ಸಂಪೂರ್ಣ ಕಾರಣವಲ್ಲದಿದ್ದರೂ ಇವು ನರವ್ಯೂಹದಲ್ಲಿನ ವಿಪರೀತತೆಯಿಂದ ಉಂಟಾಗುವ ಸಾಧಯ್ತೆ ಇದೆ.(ಉದಾಹರಣೆಗೆ  ಪಾರ್ಶ್ವವಾಯು, ಆಘಾತಕಾರಿ ಮೆದುಳಿನ ಗಾಯ ). ಇದರಲ್ಲಿ ಮುಖ್ಯವಾಗಿರುವುದೆಂದರೆ ಇದು ಆಕ್ರಮಿಸಿರುವ ಸ್ಥಳ ಮತ್ತು ಅಂಗಾಂಗಗಳ ಕ್ರಿಯೆಗಳ ಮೇಲೆ ಅದರ ಪರಿಣಾಮವನ್ನು ಆಧರಿಸಿದೆ.ಉದಾಹರಣೆಗೆ  ವಾಹನ,ಸಂವೇದಕಗಳು,ದೃಷ್ಟಿಇತ್ಯಾದಿ)ಇಲ್ಲಿ ದುಷ್ಪರಿಣಾಮಕ್ಕೆ ತುತ್ತಾಗುತ್ತವೆ.
ಮೊದಮೊದಲು ಕಣ್ಣಿನ ದೃಷ್ಟಿಯ ವಲಯದ ಮೇಲೆ ಎರಡರಷ್ಟು ಬೈಟೆಂಪರಲ್ ಹೆಮಿಯೆನೊಪಿಯಾ-ಅಂದರೆ ಇದು ಕಣ್ಣಿನ ಒಳಭಾಗದ ಮೇಲಿನ ಒತ್ತಡದಿಂದ ಈ ಕಾರಣ ಕಾಣಬರುವುದು.ಇದನ್ನು ಆಪ್ಟಿಕ್ ಚಿಯಾಸಮ್ ಎನ್ನುತ್ತಾರೆ.ಇದು ಬಹುತೇಕ ಹೈಪೊಪಿಟುಟೇರಿಯಿಸಮ್ ಅಥವಾ ಅತಿ ಹೆಚ್ಚಾದ ಪಿಟ್ಯುಟರಿ ಹಾರ್ಮೊನ್ ಗಳ ಉತ್ಪಾದನೆಯ ಕಾರಣವಾಗಿರುತ್ತದೆ.ಹೀಗೆ ಇಲ್ಲಿ ಹೈಪರ್ ಪ್ರೊಲ್ಯಾಕ್ಟಿನೇಮಿಯಾವನ್ನು ಈ ಸಂದರ್ಭದಲ್ಲಿ ಶಿಫಾರಸು ಮಾಡಲಾಗುತ್ತದೆ.
ರೋಗನಿರ್ಣಯ
thumb|right|250px|Micrograph of an oligodendroglioma, a type of brain cancer. Brain biopsy. H&E stain. ಆದರೂ ಕೂಡಾ ಮೆದುಳಿನ ಗೆಡ್ಡೆಗಳ ಪತ್ತೆಗೆ ಅಂತಹ ಯಾವುದೇ ಪ್ರಾಯೋಗಿಕ ಲಕ್ಷಣಗಳನ್ನು ಅಥವಾ ಗುಣಸ್ವಭಾವಗಳನ್ನು ಕಂಡು ಹಿಡಿಯಲಾಗದು.ಒಟ್ಟು ನರಮಂಡಲದ ಲಕ್ಷಣಗಳು ಯಾವಾಗಲೂ ಇಂಟ್ರಾಕ್ರೇನಿಯಲ್ ಒತ್ತಡದ ಮೂಲಕ ಇದರ ಉಲ್ಬಣತೆ ಕಂಡು ಬರುತ್ತದೆ.ಇದರಲ್ಲಿ ಅಪಸ್ಮಾರದಂತಹ ಕಾಯಿಲೆಯು ರೋಗಿಗೆ ತಗಲಬಹುದು.ಕೆಲವೊಮ್ಮೆ ಇದೇ ಕಾಯಿಲೆ ಲಕ್ಷಣದ ವ್ಯಕ್ತಿಗೆ ಇದು ಇನ್ನಷ್ಟು ಮಾರಕವಾಗಬಹುದು. ಈ ಸಂದರ್ಭದಲ್ಲಿ ರೋಗಿಯು ಹಠಾತ್ ಅಪಸ್ಮಾರಕ್ಕೆ ತುತ್ತಾಗುವ ಸಾಧ್ಯತೆ ಕಂಡುಬರುವುದು;ಇಲ್ಲಿ ಈ ರೋಗಿಗೆ ಅಪಸ್ಮಾರ ದ ಯಾವುದೇ ಪ್ರಾಥಮಿಕ ಲಕ್ಷಣಗಳಿರುವದಿಲ್ಲ.ಹಠಾತ್ ಇಂಟ್ರಾಕ್ರೇನಿಯಲ್ ಹೈಪರ್ ಟೆನ್ಸೆನ್ (ಇದು ಮೆದುಳಿನಘೆಡ್ಡೆಯಲ್ಲಿ ರಕ್ತಹರಿವನ್ನು ತಂದು ಊತದೊಂದಿಗೆ ಸೆರೆಬ್ರೊ ಸ್ಪೈನಲ್ ಹರಿವನ್ನು ಅಡಚಣೆ ಮಾಡುವಸಾಧ್ಯತೆ ಇದೆ)
ಗ್ಲಿಯೊಬ್ಲಾಸ್ಟೊಮಾ ಮಲ್ಟಿಫರ್ಮೆ ಮತ್ತು ಅನಾಪ್ಲಾಸ್ಟಿಕ್ ಅಸ್ಟ್ರೊಸೈಟೊಮಾಗಳು ಹಲವಾರು ಪ್ರಕರಣಗಳಲ್ಲಿ ದಾಖಲಾಗಿವೆ.ವರದಿಗಳ ಪ್ರಕಾರ ಪಬ್ ಮೆಡ್ ನಂತಹವುಗಳು ಅತಿಯಾದ ವಂಶವಾಹಿನಿಯ ಮೂಲಕ ಕಾಣಿಸಿಕೊಂಡ ಲಕ್ಷಣಗಳೆನಿಸಿವೆ.ವಿಪರೀತ ಹೆಪಾಟಿಕ್ ಪಾರ್ಫಿರಿಯಾಗಳು(PCT, AIP, HCP ಮತ್ತುVP),ಹೀಗೆ ಔಷಧಿಗಳ ಪ್ರಮಾಣದ ಶಿಫಾರಸಿಗೂ ಇದು ಅನ್ವಯವಾಗುತ್ತದೆ. ಇಂತಹ ಗೆಡ್ಡೆಗಳಿಗೆ ಔಷಧೋಪಚಾರ ಮಾಡುವ ವೈದ್ಯವರ್ಗ ಅತಿ ಹೆಚ್ಚು ಜಾಗೃತಿಯಿಂದ ರೋಗ ನಿದಾನ ಮತ್ತು ಉಪಚಾರವನ್ನು ಮಾಡಬೇಕಾಗುತ್ತದೆ.ಇಂತಹ ಸಂದರ್ಭದಲ್ಲಿ ವಿವರಣೆಗೆ ನಿಲುಕದ ಪರಿಸ್ಠಿತಿಗಳು ನರವ್ಯೂಹದ ಪೊರ್ಫಿರಿಯಾಗಳು ಉಂಟಾಗುತ್ತವೆ.
ಮೆದುಳಿನ ಗೆಡ್ಡೆಗಳನ್ನು ಪತ್ತೆಹಚ್ಚುವಲ್ಲಿ ಛಾಯಾಂಕನ ಅಥವಾ ಪಡಿಯಚ್ಚು ಪಡೆಯುವುದು ಪ್ರಮುಖ ಪಾತ್ರ ವಹಿಸುತ್ತದೆ. ಆದರೆ ಈ ಪಡೆಯಚ್ಚು ಪಡೆಯುವ ವಿಧಾನಗಳು ಆಕ್ರಮಣಕಾರಿ ಎನಿಸಿ ಇತ್ತೀಚಿಗೆ ಅಪಾಯಕಾರಿಯೂ ಎನಿಸಿವೆ.ಉದಾಹರಣೆಗೆ ನಿಮೊಎನ್ ಸಿಫಾಲೊಗ್ರಾಫಿ ಮತ್ತು ಸೆರಿಬ್ರಲ್ ಎಂಜಿಯಿಗ್ರಾಫಿಗಸ್ಳು ಇತ್ತೀಚಿಗೆ ಮಾಯವಾಗಿವೆ.ಇದರ ಬದಲಾಗಿ ಆಕ್ರಮಣಕಾರಿಯಲ್ಲದ ಅತ್ಯುತ್ತಮ ಉನ್ನತಿಕರಣದ ಕಾಂಪೂಟೆಡ್ ಟೊಮೊಗ್ರಾಫಿ(CT)ಮತ್ತು ವಿಶೇಷವಾಗಿ ಕಾಂತತ್ವದ ಸಂವೇದಿತ ಪಡಿಯಚ್ಚು(MRI)ಗಳು ಇಂದು ಕಾಣುತ್ತಿವೆ. ಬೆನಿಗ್ನ್ ಮೆದುಳಿನ ಗೆಡ್ಡೆಗಳು ಮೂಲ ಅಂಗಾಂಶಗಳಿಗಿಂತಲೂ ಕಪ್ಪಾಗಿರುತ್ತವೆ.ಇದರಲ್ಲಿ ಅತಿ ಸಾಂದ್ರತೆಯು ಕ್ರೇನಿಯಲ್ CT-ಸ್ಕ್ಯಾನಗಳಲ್ಲಿ ಕಾಣುತ್ತದೆ. ಅವುಗಳು MRIನಲ್ಲಿ ಅತಿಯಾಗಿ (ಮೆದುಳಿನ ಅಂಗಾಂಶಗಳಿಗಿಂತ ಕಪ್ಪಾಗಿ ಕಾಣಿಸುತ್ತವೆ)ಅಥವಾ ಎಸೊಟೆನ್ಸ್ (ಅಧಿಕ ವರ್ಣ)(ಇದರಲ್ಲಿ ಕೂಡಾ ಅದೇ ತೆರನಾದ ಅಂಗಾಂಶಗಳ ತೀವ್ರತೆ ಇರುತ್ತದೆ.)ಅಂದರೆ T1-ನಲ್ಲಿ ತೂಗಿದ ಸ್ಕ್ಯಾನ್ ಗಳಲ್ಲಿ ಅಥವಾ ಹೈಪರ್ ಇಂಟೆನ್ಸ್ (ಮೆದುಳಿನ ಅಂಗಾಂಶಗಳಿಗಿಂತ ಸ್ವಲ್ಪ ಎದ್ದು ಕಾಣುವ)ಹೀಗೆ ಎದ್ದು ಕಾಣುವ T2-ತೂಕದ MRI ಕೂಡಾ ಇದರಲ್ಲಿ ವ್ಯತ್ಯಾಸಗಳನ್ನು ಸ್ಪಷ್ಟವಾಗಿ ತೋರಿಸುತ್ತದೆ. ಪೆರಿಫೊಕಲ್ ಎಡಿಮಾ ಕೂಡಾ T2-ತೂಕದ MRIನಲ್ಲಿ ತೀವ್ರತೆಯಿಂದ ಗೋಚರಿಸುತ್ತದೆ.ಇದರಲ್ಲಿ ತದ್ವಿರುದ್ದದ ಅಂಶವು ಮೇಲೆ ಕಾಣಸಿಗುತ್ತದೆ.ಕೆಲವು ವೇಳೆ ಅದರ ಪ್ರತಿರೂಪದ ಮೇಲೆ ಇದು ಅವಲಂಬಿತವಾಗಿರುತ್ತದೆ.ಮೆಟಾಸ್ಟಾಟಿಕ್ ಮೆದಳು ಗೆಡ್ಡೆಗಳನ್ನು ಪತೆಹಚ್ಚಲು ಪ್ರಾಥಮಿಕವಾಗಿ  CTಸ್ಕ್ಯಾನ್  ಅಥ್ವಾ MRI-ಸ್ಕ್ಯಾನ್ ಗಳನ್ನು ಅವಲಂಬಿಸುತ್ತಾರೆ. ಇದನ್ನು ಯಾಕೆ ಮಾಡಬೇಕೆಂದರೆ ಇಂತಹ ಗೆಡ್ಡೆಗಳು ಸಹಜ ರಕ್ತದ ತಡೆಯ ನಿರ್ಭಂಧವನ್ನು ನಿಲ್ಲಿಸಿ ಅದರ ಸಾಮಾನ್ಯ ಕ್ರಿಯೆಗೆ ಭಂಗ ತರುವ ಸಾಧ್ಯತೆ ಇದೆ.ಇದು ಮುಂದೆ ಖಾಯಮ್ಮಾಗಿ ತಡೆಯಾಗಿ ಉಳಿಯಬಾರದೆಂಬ ಉದ್ದೇಶದಿ6ದ ಇದನ್ನು ಆರಂಬಹದಲ್ಲಿಯೇ ಪತ್ತೆಹಚ್ಚಲಾಗುತ್ತದೆ. ಹೇಗೆಯಾದರೂ ದೊಡ್ಡ ಪ್ರಮಾಣದಲ್ಲಿ ಮತ್ತು ವೇಗದಲ್ಲಿ ಬೆಳೆಯುವ ರೋಗವನ್ನು ಕೂಡಲೇ ಹತೋಟಿಗೆ ತರುವ ವಿಧಾನಗಳ ಕೊರತೆಯನ್ನು ಇಂದು ಕಾಣಬಹುದಾಗಿದೆ.
ಎಲೆಕ್ಟ್ರೊಫಿಸಿಯೊಲಾಜಿಕ ಪರೀಕ್ಷೆಗಳ ಪ್ರಕಾರ,ಎಲೆಕ್ಟ್ರೊಎನ್ ಸೈಫಾಲೊಗ್ರಾಫಿ(EEG) ಮೆದಳು ಗೆಡ್ಡೆ ರೋಗ ಪತ್ತೆಯಲ್ಲಿ ಮುಖ್ಯ ಪಾತ್ರ ವಹಿಸುತ್ತದೆ.
ಆದರೆ ನಿಶ್ಚಿತ ತಪಾಸಣೆಯನ್ನು ಗೆಡ್ಡೆಯ ಕೋಶಗಳನ್ನು ಮೆದುಳಿನ ಬಯೊಪ್ಸಿ ಅಥವಾ ಮುಕ್ತ ಶಸ್ತ್ರಚಿಕಿತ್ಸೆ ಮೂಲಕ ಪಡೆದು ಅದನ್ನು ಹಿಂದಿನ ಹಳೆಯ ಪರೀಕ್ಷಾ ವಿಧಾನಗಳನ್ನು ಅನುಸರಿಸಿ ನೋಡಲಾಗುತ್ತದೆ. ರೋಗಿಯ ಹಳೆಯ ಇತಿಹಾಸವನ್ನು ಪಡೆದುಕೊಂಡರೆ ಮೆದಳು ಗೆಡ್ಡೆಯ ಸಂಪೂರ್ಣ ಕಾರಣಗಳನ್ನು ತಿಳಿದು ಸೂಕ್ತ ಪ್ರೊಗ್ನೊಸಿಸ್ ಅಥವಾ ಔಷಧೋಪಚಾರಕ್ಕೆ ಆಯ್ಕೆ ಮಾಡಿಕೊಳ್ಳಲಾಗುತ್ತದೆ. ರೋಗನಿದಾನ ಶಾಸ್ತ್ರಜ್ಞರು ಪ್ರಾಥನಿಕವಾಗಿ ಮೂರು ಹಂತಗಳಲ್ಲಿ ತಪಾಸಣೆ ಕೆಗೊಳ್ಳುತ್ತಾರೆ: ತಾಜಾ ಅಂಗಾಂಶದ ಇಂಟರೊಪೆರೆಟೇವ್ ತಪಾಸಣೆ,ಮೊದಲೇ ಸಿದ್ದಪಡಿಸಿದ ಅಂಗಾಂಶಗಳ ಪ್ರಥಮ ಮೈಕ್ರೊಸ್ಕೊಪಿಕ್ ತಪಾಸಣೆ ಮತ್ತು ರೋಗ ನಿರೋಧಕರಾಸಾಯನಿಕಗಳ ತಪಾಸಣೆಯೊಂದಿಗೆ ಅದರ ವಂಶವಾಹಿನಿಯ ವಿಶ್ಲೇಷಣಾ ವರದಿಗಳನ್ನು ಆಧರಿಸಿ ಪರಿಣತರು ಈ ಕ್ರಮಕ್ಕೆ ಮುಂದಾಗುತ್ತಾರೆ.
ಇನ್ನೊಂದು ಸಂಭವನೀಯ ತಪಾಸಣೆಯೆಂದರೆ ನ್ಯುರೊಫೈಬ್ರೊಮ್ಯಾಟೊಸಿಸ್ ಇದು ಮೊದಲ ಅಥವಾ ಎರಡನೆಯ ವಿಧಾನದಾಗಿದ್ದರಬಹುದು.
ಚಿಕಿತ್ಸೆ ಮತ್ತು ಮುನ್ಸೂಚನೆ
ಕೆಲವು ಮೆನಿಂಗಿಯೊಮಾಸ್ ಪ್ರಕರಣಗಳಲ್ಲಿರುವ ಬುರುಡೆಯಲ್ಲಿ ಅಪರೂಪವಾಗಿರುವ ಗೆಡ್ದೆಗಳನ್ನು ಶಸ್ತ್ರಚಿಕಿತ್ಸೆ ಮೂಲಕ ಯಶಸ್ವಿಯಾಗಿ ತೆಗೆಯಬಹುದು. ಬಹಳಷ್ಟು ಕಠಿಣ ಪ್ರಕರಣಗಳಲ್ಲಿ ಸ್ಟಿರಿಯಿಟ್ಯಾಕ್ಟಿಕ್ ರೇಡಿಯೊ ಶಸ್ತ್ರಚಿಕಿತ್ಸೆ,ಅಂದರೆ ಗಾಮಾ ಚೂರಿ ಬಳಕೆ,ಸೈಬರ್ ನೈಫ್ ಅಥವಾ ನೊವಿಲಿಸ್ Tx ರೇಡಿಯೊ ಶಸ್ತ್ರಚಿಕಿತ್ಸೆಯು ಅತ್ಯಂತ ಉಪಯುಕ್ತ ಆಯ್ಕೆಯಾಗಿದೆ.
ಪ್ರಾಥಮಿಕವಾಗಿ ಮೆದುಳಿನ ಗೆಡ್ಡೆಗಳನ್ನು ನಿಖರವಾಗಿ ಗುರುತಿಸುವ ಯಾವುದೇ ಪ್ರಬಂಧಕಾತ್ಮಕ ಚಿಕಿತ್ಸಾ ವಿಧಾನಗಳು ಲಭ್ಯವಿಲ್ಲ.ಆದರೆ ಶಸ್ತ್ರ ಚಿಕಿತ್ಸೆ ಮೂಲಕ ಮೆದುಳಿನ್ ಅಗೆಡ್ಡೆಗಳನ್ನು ತೆಗೆದು ಹಾಕಿ ಅಲ್ಲಿ ಮತ್ತಷ್ಟು ಈ ರೋಗ ಉಲ್ಬಣಗೊಳ್ಳದಂತೆ ನೋಡಿಕೊಳ್ಳಬಹುದಾಗಿದೆ.ಕೊನೆಯ ಪಕ್ಷ ಸೈಟರ್ ರಿಡಕ್ಷನ್ (ಅಂದರೆ ಇಂತಹ ಗೆಡ್ಡೆಯನ್ನು ತೆಗೆಯುವುದು,ಗೆಡ್ಡೆಯ ಕೋಶಗಳನ್ನು ಕಡಿಮೆ ಮಾಡಲು ಈ ಪ್ರಯತ್ನ ಮಾಡಲಾಗುವುದು)ಇಂಥ ಶಸ್ತ್ರಕ್ರಿಯೆಯನ್ನು ಬಹಳಷ್ಟು ಪ್ರಕರಣಗಳಲ್ಲಿ ಕಾಣಬಹುದಾಗಿದೆ. ಇಂತಹ ಅಸಹಜ ಚಿಕಿತ್ಸಾ ವ್ಯವಸ್ಥೆಗಳು ಹಲವರು ಬಾರಿ ಮೆದುಳಿನ ಗೆಡ್ಡೆಯನ್ನು ಮತ್ತೆ ಹುಟ್ಟಿಕೊಳ್ಳುವಂತೆ ಮಾಡುವುದು ಸಹಜವಾಗಿರುತ್ತದೆ.ಶಸ್ತ್ರ ಚಿಕಿತ್ಸೆಯ ನಂತರಸಂಪೂರ್ಣ ಗೆಡ್ಡೆಯನ್ನು ತೆಗೆದು ಹಾಕಿದರೂ ಇದರ ಬೆಳವಣಿಗೆ ಸಾಧ್ಯತೆಯನ್ನು ತಳ್ಳಿ ಹಾಕಲಾಗುವದಿಲ್ಲ. ಇತ್ತೀಚಿನ ಗೆಡ್ಡೆ ತೆಗೆದು ಹಾಕುವ ಶಸ್ತ್ರ ಚಿಕಿತ್ಸೆಗಳು ಗೆಡ್ಡೆಯುಂಟು ಮಾಡಿದ ಕೋಶಗಳನ್ನು ಪ್ರತ್ರ್ಯೇಕಿಸಿ ಅದರ ಅಧ್ಯಯನ ನಡೆಸಿ ಅದಕ್ಕ್ಕೆ ಸೂಕ್ತ ರಾಸಾಯನಿಕ ಹೆಸರನ್ನು ಸೂಚಿಸಲು ಸಾಧ್ಯವಾಗಿದೆ.(ಉದಾ:5-ಅಮಿನೊಲೆವಿಲೆನಿಕ್ ಆಸಿಡ್ )ಇದು ಮತ್ತಷ್ಟು ಅಧ್ಯಯನ ವಿವರ ತಿಳಿಯಲು ಸಾಧ್ಯವಾಗುತ್ತದೆ. ಹಾನಿಕಾರಕ ಅಥವಾ ಮಾಲಿಗಂಟ್ ಗೆಡ್ಡೆಗಳನ್ನು ರೇಡಿಯೊ ನ್ಥೆರಪಿ ಮತ್ತು ಕೆಮಿಯೊಥೆರಪಿ ಮೂಲಕ ತೆಗೆಯುವುದು ಸಮಗ್ರ ರೋಗ ನಿರ್ಭಂಧಕ ಕ್ರಮಗಳಲ್ಲಿ ಒಂದಾಗಿದೆ. "ಸಣ್ಣ-ಪ್ರಮಾಣದ"ಗ್ಲಿಯೊಮಾಸ ಇರುವ ಪ್ರಕರಣಗಳಲ್ಲಿ ರೇಡಿಯೊ ಥೆರಪಿಯನ್ನು ಬಳಸಲಾಗುತ್ತದೆ,ಇದು ಮೆದುಳಿನ ಗೆಡ್ಡೆಯ ಭಾರವನ್ನು ಸಹ ಕಡಿಮೆ ಮಾಡುವಲ್ಲಿ ನೆರವಾಗುತ್ತದೆ.
ಮೆದುಳಿನ ಗೆಡ್ಡೆಯ ಪ್ರಕರಣಗಳಲ್ಲಿ ಬಹ್ದುಕುಳಿವವರ ದರಗಳು ಅವರ ಗೆಡ್ಡೆಯ ಪ್ರಕಾರ,ವಯಸ್ಸು,ಆತನ ಕಾರ್ಯಚಟುವಟಿಕೆ,ಆತನ ಮೆದುಳು ಗೆಡ್ಡೆಯನ್ನು ಎಷ್ಟರ ಮಟ್ಟಿಗೆ ತೆಗೆದು ಹಾಕಲಾಗಿದೆ ಎಂಬುದನ್ನು ಅವಲಂಬಿಸಿದೆ.ಇದರಲ್ಲಿ ಕೆಲವೇ ಕೆಲವು ಅಂಶಗಳನ್ನು ಉಲ್ಲೇಖಿಸಲಾಗಿದೆ.
ಇಂತಹ ಚಿಕಿತ್ಸಾ ವ್ಯವಸ್ಥೆಗೆ ಒಳಗಾಗುವ ರೋಗಿಗಳ ಅಂಕಿಅಂಶಗಳನ್ನುUCLA ನ್ಯುರೊ-ಆಂಕಾಲಜಿಯು ರಿಯಲ್ ಟೈಮ್ ಸುರ್ವೈವಲ್ ಡಾಟಾ ವನ್ನು ಪ್ರಕಟಿಸಿದೆ. ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಅಂತಹ ಸಂಸ್ಥೆಗ್ಳು ಮಾತ್ರ ಮೆದುಳಿನ ಗೆಡ್ಡೆ ಇರುವ ರೋಗಿಗಳು ಹೇಗೆ ಆಧುನಿಕ ಚಿಕಿತ್ಸೆಗೆ ಸ್ಪಂದಿಸುತ್ತಾರೆ ಎಂಬುದನ್ನು ತೋರಿಸಿಕೊಟ್ಟಿವೆ. ದೊಡ್ಡ ಪ್ರಮಾಣದ ಗ್ಲಿಯೊಮಾ ಗೆಡ್ಡೆಗಳನ್ನು ವಾಸಿ ಮಾಡಲು ಬಳಸುವ ಕೆಮಿಯೊಥೆರಪಿ ಅಂಶವನ್ನು ಬಳಸಿ ಅದನ್ನುಅ ಅದಷ್ಟು ಕಡಿಮೆಗೊಳಿಸುವ ಕ್ರಮಕ್ಕೆ ಮುಂದಾಗುತ್ತಾರೆ.
ಬೆನಿಗ್ನ್ ಗ್ಲಿಯೊಮಾಸ್ ಇರುವ ರೋಗಿಗಳು ಬಹುಕಾಲ ಬದುಕುವ ಆಶಾವಾದಿಗಳಾಗಿರುತ್ತಾರೆ.ಆದರೆ ಗ್ಲಿಯೊಬ್ಲಾಸ್ಟೊಮಾ ಮಲ್ಟಿಫೊರ್ಮೆ ಪ್ರಕರಣಗಳಲ್ಲಿ ಚಿಕಿತ್ಸೆಯಲ್ಲಿ ಏರುಪೇರಾದರೆ ಅಥವಾ ನಿರ್ಲಕ್ಷ ತೋರಿದರೆ ರೋಗಿಯು ಕೆಲವೇ ತಿಂಗಳಗಳ ವರೆಗೆ ಬದುಕಬಹುದು.
ಕೇವಲ ಒಂದೇ ತೆರನಾದ ಮೆಟಾಸ್ಟ್ಯಾಟಿಕ್ ಗೆಡ್ದೆಗಳನ್ನು ಶಸ್ತ್ರಚಿಕಿತ್ಸೆ ಮೂಲಕ ತೆಗೆಯಬಹುದು,ಇದು ರೇಡಿಯಿಥೆರಪಿ/ಅಥವಾ ಕೆಮಿಯೊಥೆರಪಿ ಮೂಲಕ ನಡೆಸಬಹುದು. ವಿವಿಧ ಅಥವಾ ಬಹುವಿಧದ ಮೆಟಾಸ್ಟ್ಯಾಟಿಕ್ ಗೆಡ್ಡೆಗಳನ್ನು ಸಾಮಾನ್ಯವಾಗಿ ರೇಡಿಯೊ ಥೆರಪಿ ಮತ್ತು ಕೆಮಿಯೊಥೆರಪಿ ಮೂಲಕ ಗುಣಪದಿಸಲಾಗುತ್ತದೆ. ಸ್ಟಿರಿಯಿಟ್ಯಾಕ್ಟಿಕ್ ರೇಡಿಯೊ ಸರ್ಜರಿ  (SRS), ಅಂದರೆ  ಗಾಮಾ ನೈಫ್, ಸೈಬರ್ ನೈಫ್  ಅಥವಾ ನೊವಲಿಸ್Tx , ರೇಡಿಯೊ ಸರ್ಜರಿ , ಗಳು ಕೂಡಾ ಇಂದಿಗೆ ಪ್ರಸ್ತುತ ಚಿಕಿತ್ಸೆಗಳಾಗಿವೆ. ಇಂತಹ ಪ್ರಕರಣಗಳಲ್ಲಿ ರೋಗದ ತೀವ್ರತೆಯನ್ನು ಗೆಡ್ಡೆಯ ಮುನ್ಸೂಚನೆಯ ಲಕ್ಷಣಗಳನ್ನು ಆಧರಿಸಿ ಪ್ರಾಥಮಿಕ ಹಂತದ ಗೆಡ್ಡೆಯನ್ನು ಪತ್ತೆ ಹಚ್ಚಲಾಗುತ್ತದೆ.
ಎರಡನೆಯ ತೆರನಾದ ಕ್ಯಾನ್ಸರ್ ಮೆದುಳಿನ ಗೆಡ್ಡೆಗಳನ್ನು ವಾಸಿ ಮಾಡಲು ರೇಡಿಯೊಥೆರಪಿಯು ಬಹಳಷ್ಟು ಸಾಮಾನ್ಯವಾದ ಚಿಕಿತ್ಸಾ ಪದ್ದತಿ ಎನಿಸಿದೆ. ಮೆದುಳಿನಲ್ಲಿ ಈ ರೋಗವು ಯಾವ ಭಾಗದಲ್ಲಿ ಎಷ್ಟು ಪ್ರಮಾಣದಲ್ಲಿ ಆವರಿಸಿದೆ ಎಂಬುದರ ಮೇಲೆ ರೇಡಿಯೊಥೆರಪಿಯನ್ನು ಅನುಸರಿಸಲಾಗುತ್ತದೆ. ಹೊರಭಾಗದ ತಪಾಸಣೆಯ ಪ್ರತಿಬಿಂಬದ ಆಧಾರಿತ ಸಂಪೂರ್ಣ ಮೆದುಳಿನ ರೇಡಿಯೊಥೆರಪಿ ಚಿಕಿತ್ಸೆ (WBRT)ಅಥವಾ 'ಸಂಪೂರ್ಣ ಮೆದುಳು ಇರೇಡಿಯೇಶನ್ ' ಚಿಕಿತ್ಸೆಯನ್ನು ಶಿಫಾರಸು ಮಾಡಲಾಗುತ್ತದೆ.ಯಾಕೆಂದರೆ ಎರಡನೆಯ ಹಂತದ ಗೆಡ್ಡೆಯ ಪ್ರಮಾಣವು ಮೆದುಳಿನಲ್ಲಿ ಭವಿಷ್ಯದಲ್ಲಿ ಬೆಳೆಯಬಾರದೆಂಬ ಕಾರಣದಿಂದ ಇದನ್ನು ಶಿಫಾರಸು ಮಾಡಲಾಗುತ್ತದೆ. ಸಾಮಾನ್ಯವಾಗಿ ಮೂರು ಸಣ್ಣ ಗೆಡ್ದೆಗಳ ನಿರ್ವಹಣೆಗಾಗಿ ಸ್ಟೆರಿಯೊಟ್ಯಾಕ್ಟಿಕ್ ರೇಡಿಯೊಥೆರಪಿಯನ್ನು ಚಿಕ್ಕ ಪ್ರಮಾಣದ ಗೆಡ್ಡೆಗ್ಫಳನ್ನು ತೆಗೆಯಲು ಬಳಸಲಾಗುತ್ತದೆ.
ಯುನ್ವರ್ಸಿಟಿ ಆಫ್ ಟೆಕ್ಸಾಸ್ ನ ಎಂ.ಡಿ ಅಂಡರ್ಸನ್ ಕ್ಯಾನ್ಸರ್ ಸೆಂಟರ್ ನ ಅಧ್ಯಯನದ ಪ್ರಕಾರ ಸ್ಟೆರಿಯೊಟ್ಯಾಕ್ಟಿಕ್ ರೇಡಿಯೊಸರ್ಜರಿ(SRS)ಮತ್ತು ಸಂಪೂರ್ಣ ಮೆದುಳಿನ ರೇಡಿಯೇಶನ್ ಥೆರಪಿಗೆ (WBRT)ಒಳಗಾದವರು ತಮ್ಮ ಸ್ಮರಣಶಕ್ತಿ ಮತ್ತು ಕಲಿಯುವ ಸಾಮರ್ಥ್ಯವನ್ನು ಕಡಿಮೆ ಪಡೆಯುವ ಸಾಧ್ಯತೆ ಇದೆ.ಆದರೆ ಕೇವಲ SRSಮೂಲಕ ಚಿಕಿತ್ಸೆ ಪಡೆದವರು ಈ ರೋಗದ ಮರುಕಳಿಕೆಗೆ ತುತ್ತಾಗುವುದು ಕಡಿಮೆ ಎಂದು ಹೇಳಲಾಗಿದೆ.
ಇದರಲ್ಲಿ ಶಂಟ್ ಅಥವಾ ಬದಲಿ ಅಂಗಾಂಶದ ಕ್ರಿಯೆಯನ್ನು ವಾಸಿ ಮಾಡಲು ಬಳಸುವದಿಲ್ಲ ಅದರೆ ರೋಗದ ಗುಣಲಕ್ಷಣಗಳಿಂದ ದೂರವಿದಲು ಇದನ್ನು .[29] ಸೆರೆಬ್ರೊಸ್ಪೈನಲ್ ದ್ರವದ ನಾಲೆಯ ಮೂಲಕ ಹರಿವನ್ನು ತಡೆಯಲು ಕಾರಣವಾಗುವ ಹೈಡ್ರೊಸೆಫಾಲಸ್ ನಿವಾರಣೆಗೆ ಈ ಚಿಕಿತ್ಸೆ ಮಾಡಲಾಗುತ್ತದೆ.
ಬೊಕ್ಕೆ ತುಂಬಿದ ಸ್ಟೊಮ್ಯಾಟಿಟಿಸ್ ವೈರಸ್ ತಡೆಗೆ ಚಿಕಿತ್ಸಾ ಸಂಶೋಧನೆಗಳು ನಡೆದಿವೆ.
ಸುಮಾರು2000ರಲ್ಲಿ ಯುನ್ವರಸಿಟಿ ಆಫ್ ಒಟ್ಟಾವಾದ ಸಂಶೋಧಕರ ಪ್ರಕಾರ ವೆಸಿಕುಲರ್ ಸ್ಟೊಮಾಟಿಟಿಸ್ ವೈರಸ್ ಅಥವಾVSV, ಚಿಕಿತ್ಸೆಯುಅ ಕ್ಯಾನ್ಸರ್ ಕೋಶಗಳನ್ನು ಸಫಲವಾಗಿ ಕೊಲ್ಲುತ್ತದೆ;ಅಂದರೆ ಇಂಟರ್ ಫೆರೊನ್ ನ ಸಮರೂಪದ ಚಿಕಿತ್ಸೆ ಒದಗಿಸಿದರೆ ಇದರಿಂದ ಪಕ್ಕದಲ್ಲಿರುವ ಆರೋಗ್ಯವಂತ ಕೋಶಗಳಗೆ ಯಾವುದೇ ಹಾನಿಯಾಗುವದಿಲ್ಲ ಎಂದು ಜಾನ್ ಬೆಲ್ PhD.,ಅವರ ನೇತೃತ್ವದ ತಂಡ ಸಾಬೀತುಪಡಿಸಿದೆ.
ಮೊದಲ ಹಂತದ ಸಂಶೋಧನೆಗಳು ವೈರಸ್ ಆಂಕೊಲಿಟಿಕ್ ಅಂಶಗಳನ್ನು ಗಮನಿಸಿದರೆ ಇದು ಕೆಲವೇ ಕೆಲವು ಕ್ಯಾನ್ಸರ್ ಗಳ ಗುಣಮುಖ ಮಾಡಲು ಬಳಸಲಾಗುತ್ತಿತ್ತು. ಹಲವಾರು ಈ ಬಗೆಗಿನ ಸ್ವತಂತ್ರ ಅಧ್ಯಯನಗಳು ಇನ್ನೂ ಹಲವು ಪ್ರಕಾರದ ಕ್ಯಾನ್ಸರ್ ಗಳ ಚಿಕಿತ್ಸೆಗೆ ಈ ವೈರಸ್ ಪ್ರಕ್ರಿಯೆ ಬಳಸಲು ಮುಂದಾದವು.ಉದಾಹರಗೆ ಗ್ಲಿಯೊಬ್ಲಾಸ್ಟೊಮಾ ಮಲ್ಟಿಫಾರ್ಮೆ ಅಪಾಯಕಾರಿ ಮೆದುಳಿನ ಗೆಡ್ದೆಗಳ ಕ್ಯಾನ್ಸರ್ ಕೋಶಗಳನ್ನು ನಾಶ ಮಾಡಲು ಇದನ್ನು ಉಪಯೋಗಿಸಲಾಗುತ್ತದೆ.
ಸುಮಾರು 2008ರಲ್ಲಿVSV ನ ಕೃತಕ ಬಳಕೆಯ ಅಂಗಾಂಶಗಳನ್ನು ಸಂಶೋಧಕರು ಕಂಡು ಹಿಡಿದು ಅವು ಸಾಮಾನ್ಯ ಕೋಶಗಳಿಗೆ ಸೈಟೊಟಾಕ್ಸಿಕ್ ಅಥವಾ ವಿಷಕಾರಿಯಾಗದಂತೆ ನೋದಿಕೊಂಡರು. ಈ ಆಧುನಿಕ ವಿಧಾನವು ಇಂಟೆರ್ ಫೊರೆನ್ ನ ಸಹ ಬಳಕೆಯನ್ನು ಮಾಡದೇ ಕ್ಯಾನ್ಸರ್ ಕಾರಕಗಳನ್ನು ಹೊಡೆದು ಹಾಕಲು ಸಮರ್ಥವಾಗಿದೆ. ವೈರಸ್ ವಿಧಾನವನ್ನು ಆಂತರಿಕವಾಗಿ ಅಥವಾ ಒಲೊಫ್ಯಾಕ್ಟರಿ ನರದ ಮೂಲಕ ಹಾಯಿಸಿ ಗುಣಪದಡಿಸುವ ಸಾಧ್ಯತೆಗಳಿವೆ. ಈ ಸಂಶೋಧನೆಯಲ್ಲಿ ಪರೀಕ್ಷಾದೃಷ್ಟಿಯಿಂದ ಮಾನವ ಮೆದುಳು ಗೆಡ್ಡೆಯನ್ನು ಇಲಿಯ ಮೆದುಳಿಗೆ ವರ್ಗಾಯಿಸಲಾಯ್ತು ಇಲ್ಲಿ VSV ನ್ನು ಅವುಗಳ ಬಾಲದ ಮೂಲಕ ಚುಚ್ಚುಮದ್ದಿನ ಮೂಲಕ ಒಳಸೇರಿಸಲಾಯಿತು.3ದಿನಗಳ ಅವಧಿಯಲ್ಲೇ ಎಲ್ಲಾ ಗೆಡ್ಡೆಯ ಕೋಶಗಳು ಸತ್ತವು ಅಲ್ಲದೆ ಸಾಯಲು ಆರಂಭಿಸಿದವು.
ವೈರಸ್ ಚಿಕಿತ್ಸಾ ಪದ್ದತಿಯು ಕೆಲವರ್ಶಗಳ ಕಾಲ ನಡೆಯಿತಾದರೂ ಬೇರೆ ವೈರಸ್ ಗಳ ಪರಿಣಾಮವು VSVಗಳಷ್ಟು ಫಲಪ್ರದವಾಗಿರಲಿಲ್ಲ. }ಮುಂಬರುವ ಇಂತಹ ಸಂಶೋಧನೆಯು ಈ ಚಿಕಿತ್ಸೆಯಿಂದ ಮಾನವರ ಮೇಲಾಗುವ ಅಪಾಯಗಳನ್ನು ಕಂಡು ಹಿದಿಯಲು ಕಾರಣವಾಯಿತು.
ಹಸುಗೂಸುಗಳು ಮತ್ತು ಮಕ್ಕಳಲ್ಲಿನ ಮೆದುಳು ಗೆಡ್ಡೆಗಳು
thumb|A brain-stem glioma in four year old. MRI ಸ್ಯಾಗಿಟಲ್, ಉತೌಟ್ ಕಾಂಟ್ರಾಸ್ಟ್ USನಲ್ಲಿ ಪ್ರತಿವರ್ಷ 2000 ಮಕ್ಕಳು ಮತ್ತು 20ವರ್ಷಕ್ಕಿಂತ ದೊಡ್ಡವರಿರುವ ವಯಸ್ಕರಲ್ಲಿ ಮಾಲಿಗಂಟ್ ಅಥವಾ ಹಾನಿಕಾರಕ ಮೆದುಳು ಗೆಡ್ಡೆಗಳ ಕಾರಣಕ್ಕಾಗಿ ತಪಾಸಣೆ ಮತ್ತು ಚಿಕಿತ್ಸೆಗಾಗಿ ಬರುತ್ತಾರೆ. ಅತ್ಯಧಿಕ ಈ ಕುರಿತ ವರದಿಗಳು 1975–83 ಗಿಂತ 1985–94.ರಲ್ಲಿ ದಾಖಲಾಗಿವೆ. ಇದಕ್ಕಾಗಿ ಹಲವು ಚರ್ಚೆಗಳು ಚಾಲ್ತಿಯಲ್ಲಿವೆ;ಸುಧಾರಿತ ರೋಗ ಪತ್ತೆ ವಿಧಾನ,ಚಿಕಿತ್ಸಾ ಪದ್ದತಿ,ವಿಶಿಷ್ಟ ಬಹುಪಯೋಗಿ ಥೆರಪಿಗಳು ಇಂದು ಕಾಣುತ್ತವೆ.MRIsಗಳು ಎಲ್ಲೆಡೆಗೂ ಈಗ ಲಭ್ಯವಿದ್ದು ಅವುಗಳನ್ನು ಬಳಸಿ ರೋಗ ಪತ್ತೆ ಮಾಡುವುದರಿ6ದ ಸಾವಿನ ದರದ ಪ್ರಮಾಣದಲ್ಲೂ ಇಳಿಮುಖ ಕಂಡಿದೆ. CNS ಕ್ಯಾನ್ಸರ್ ಪೀಡಿತ ಮಕ್ಕಳ ಬದುಕುಳಿಯುವ ಪ್ರಮಾಣವು ಸಾಮಾನ್ಯವಾಗಿ 60%.ರಷ್ಟಿದೆ. . ಬದುಕುಳಿಯುವ ದರದ ಪ್ರಮಾಣವು ರೋಗಿಗಳ ವಯಸ್ಸು ಮತ್ತು ಗೆಡ್ಡೆಯ ಹಂತವನ್ನು ಅವಲಂಬಿಸುತ್ತರುತ್ತದೆ.ಹರೆಯದ ರೋಗ್ಗಳಲ್ಲಿ ಸಾವಿನ ಪ್ರಮಾಣ ಹೆಚ್ಚಾಗಿರುವುದು ಕಂದು ಬಂದಿದೆ.
ಸುಮಾರು 2ವರ್ಷದೊಳಗಿನ ಮಕ್ಕಳಲ್ಲಿ 70%ರಷ್ಟು ಮೆಡುಲ್ಲೊಬ್ಲಾಸ್ಟೊಮಾ,ಎಪೆಂಡಿಮೊಮಾ ಮತ್ತು ಸಣ್ಣ ಪ್ರಮಾಣದ ಗ್ಲಿಯೊಮಾಗಳ ಮೆದುಳು ಗೆಡ್ಡೆಗಳು ಕಾಣಬರುತ್ತವೆ. ಸಾಮಾನ್ಯವಾಗಿ ಕಡಿಮೆ ಪ್ರಮಾಣದಲ್ಲಿ ಹಸುಳೆಗಳಲ್ಲಿ ಕಂಡುಬರುವ ಟೆರಟಾಟೊಮಾ ಮತ್ತು ಸಹಜವಾಗಿ ಕಾಣುವ ಟೆರಾಟೊಯಿಡ್ ರಾಬ್ಡೊಡ್ ಟ್ಯುಮರ್ ಅಂದರೆ ಕ್ಯಾನ್ಸರ್ ಕಾರಕವಲ್ಲದಿದ್ದರೂ ಅದರ ಲಕ್ಷಣವಿರುವ ರೋಗವು ಕಾಣಿಸಿಕೊಳ್ಳಬಹುದು. ಜರ್ಮ್ ಸೆಲ್ ಗೆಡ್ಡೆಗಳು ಅಂದರೆ ಟೆರಟೊಮಾ ಸೇರಿದಂತೆ ವಿಶ್ವಾದ್ಯಂತ ಒಟ್ಟು3%ರಷ್ಟು ಪ್ರಾಥಮಿಕ ಹಂತದ ಲಕ್ಷಣಗಳು ಗೋಚರಿಸುತ್ತವೆ.ಆದರೂ ಇದು ಆಯಾ ಪ್ರದೇಶಕ್ಕೆ ತಕ್ಕಂತೆ ವಿಭಿನ್ನವಾಗಿರುತ್ತದೆ.
ಆರ್ಥರ್ ಜೇಮ್ಸ್ ಟರ್ನರ್
ಆರ್ಥರ್ ಜೇಮ್ಸ್ ಟರ್ನರ್, 'ಮುಂಬಯಿನ ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ'ಯ ಪ್ರಥಮ ನಿರ್ದೇಶಕರು.(ಜನವರಿ, ೧೯೨೪-ಡಿಸೆಂಬರ್, ೧೯೩೦) ಇಲ್ಲಿಗೆ ಬರುವ ಮೊದಲು, ಮ್ಯಾಂಚೆಸ್ಟರ್ ನ, 'ಶರ್ಲಿ ಇನ್ಸ್ಟಿ ಟ್ಯೂಟ್' ನಲ್ಲಿ ಸಂಶೋಧಕರಾಗಿ ಕೆಲಸಮಾಡುತ್ತಿದ್ದರು. ಕೇವಲ ೬ ವರ್ಷಗಳ ತಮ್ಮ ಕಾಲಾವಧಿಯಲ್ಲಿ ಟರ್ನರ್ ಮಾಡಿದ ಕಾರ್ಯ ಅನುಕರಣೀಯವಾದದ್ದು. ಟರ್ನರ್ ರವರು, ಲಂಡನ್ ವಿಶ್ವವಿದ್ಯಾಲಯದಿಂದ ಪದವಿಗಳಿಸಿದಮೇಲೆ, 'ಫರನ್ಬರೊ'ದಲ್ಲಿ 'ರಾಯಲ್ ಏರ್ ಕ್ರಾಫ್ಟ್ ಸಂಸ್ಥೆ'ಯಲ್ಲಿ 'ಬಟ್ಟೆ ಅನುಸಂಧಾನ ಶಾಖೆಯ ಮುಖ್ಯಸ್ಥ' ರಾಗಿ ನೇಮಿಸಲ್ಪಟ್ಟರು. 'ದಾರ', ಮತ್ತು 'ವಸ್ತ್ರಗಳ ಮೂಲರಚನೆ'ಯಬಗ್ಗೆ ನಡೆಸಿದ ಸಂಶೋಧನೆಗಳನ್ನು ಗುರುತಿಸಿ, ಆಗತಾನೇ 'ಮ್ಯಾಂಚೆಸ್ಟರ್' ನಲ್ಲಿ ಉದಯಿಸಿದ, ’ಟೆಕ್ಸ್ ಟೈಲ್ ತಂತ್ರಜ್ಞಾನ ಸಂಸ್ಥೆ'ಯ 'ಮುಖ್ಯಸ್ಥ'ನನ್ನಾಗಿ ನೇಮಿಸಲಾಯಿತು. ೧೯೨೩ ರ ವರೆಗೆ ನಡೆಸಿದ ಈ ಮೌಲಿಕ ಕಾರ್ಯಗಳನ್ನು ಗುರುತಿಸಿ, ಮುಂದೆ, 'ಡಿ.ಎಸ್ಸಿ. ಪದವಿ'ಯನ್ನು ಪ್ರದಾನಮಾಡಲಾಯಿತು. ಭಾರತದ ಮುಂಬಯಿ ಮಹಾನಗರದಲ್ಲಿ ಆಗತಾನೇ ಹುಟ್ಟುಹಾಕಿದ, 'ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ'ಯಲ್ಲಿ ಬ್ರಿಟಿಷ್ ಸರಕಾರದ ಬಹು ಮುಖ್ಯವಾದ ಯೋಜನೆಯಾಗಿದ್ದ ಹತ್ತಿ ಗುಣವನ್ನು ಸುಧಾರಿಸುವ ಸಂಶೋದನಾ ಕಾರ್ಯದ ರುವಾರಿಯಾಗಿ ಮುಂದುವರೆದರು.
ಮುಂಬಯಿನ ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿಯಲ್ಲಿ
ಡಾ.ಟರ್ನರ್ ಬರುವ ಮೊದಲೇ, ಸನ್, ೧೯೧೯ ರಲ್ಲೇ, 'ಕೇಂದ್ರೀಯ ಹತ್ತಿ ಸಮಿತಿಯ ಘಟನೆಯಾಗಿತ್ತು. ಅದರ ಮೊದಲ ಕಾರ್ಯದರ್ಶಿಯಾಗಿದ್ದ, 'ಬ್ರೈಸ್ ಬ್ರೈಟ್' ರವರು ಒಬ್ಬ ಸಮರ್ಥ ಆಡಳಿತಗಾರ, ಹಾಗೂ ದೂರಾಲೋಚನೆಯನ್ನು ಮಾಡಿ, ಮುಂದಿನ ದಶಕಗಳಲ್ಲಿ 'ಹತ್ತಿ ನಾರಿ'ನ ಬೆಳವಣಿಗೆಗಳನ್ನು ನಿರ್ಧರಿಸುವಲ್ಲಿ ಗಣ್ಯರು. ಅವರು ಮತ್ತು ಅವರ ಹಿಂಬಾಲಕರು ಬಹಳ ಕಡಿಮೆ ಅವಧಿಯಲ್ಲಿ ಭಾರತ ದೇಶದ ಜಲ-ವಾಯು,ಹವಾಮಾನಗಳ ಪಟ್ಟಿಯನ್ನು ತಯಾರಿಸಿ, ಪ್ರತಿರಾಜ್ಯದಲ್ಲಿ ಪ್ರಚಲಿತದಲ್ಲಿರುವ ಹತ್ತಿ ತಳಿಗಳನ್ನು ದಾಖಲಿಸಿ, ಅದರ ವಿಸ್ತೃತ ವರದಿಯನ್ನು ಪ್ರಕಟಿಸಿದ್ದರು. ಪಂಜಾಬ್, ಕೊಯಮತ್ತೂರು, ಧಾರವಾಡ, ಜಲಗಾಂ, ನಂದ್ಯಾಲ್ ಮುಂತಾದ ಸ್ಥಳಗಳಲ್ಲಿ ಆಗಲೇ ಹತ್ತಿಯ ಹೊಸ ಅಮೆರಿಕನ್, ಮತ್ತು ಇಜಿಪ್ಶಿಯನ್ ತಳಿಗಳನ್ನು ದೇಸೀ ತಳಿಗಳ ಜೊತೆಗೆ ಬೆಳೆಸುವ ಪ್ರಕ್ರಿಯೆ ಜಾರಿಯಲ್ಲಿತ್ತು. ಆ 'ಹತ್ತಿಯ ಸ್ಯಾಂಪಲ್' ಗಳೆಲ್ಲಾ 'ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ'ಗೆ ಕಳಿಸಲು ಏರ್ಪಾಡನ್ನೂ ಮಾಡಲಾಗಿತ್ತು. ಹಾಗಾಗಿ, ಮುಂಬಯಿನಲ್ಲಿ, 'ಡಾ. ಟರ್ನರ', ನಿರ್ದೇಶಕರಾಗಿ, ತಮ್ಮ ಅಧಿಕಾರವನ್ನು ವಹಿಸಿಕೊಂಡಾಗ, ಅವರಿಗೆ 'ಭಾರತೀಯ ಹತ್ತಿಯ ಹಲವಾರು ಮಹತ್ವಪೂರ್ಣ ಮಾಹಿತಿಗಳ ಪಕ್ಕಾ ವರದಿ,' ಅವರ 'ಟೇಬಲ್' ಮೇಲೆ ಸಿದ್ಧವಾಗಿತ್ತು. ಇದು ಅತ್ಯಂತ ನಿಖರವಾಗಿ ಕೆಲಸಗಳನ್ನು ದಕ್ಷವಾಗಿ ಮತ್ತು ಸಮಯಕ್ಕೆ ಸರಿಯಾಗಿ ಮಾಡುತ್ತಿದ್ದ ಟರ್ನರ್ ರಿಗೆ ವರದಾನವಾಯಿತು. ಅವರ ಮನಸ್ಸೆಲ್ಲಾ, ಇಂಗ್ಲೆಂಡ್ ದೇಶಕ್ಕೆ ಹೋಗುವ ಬಗ್ಗೆ ಆಸಕ್ತಿ ಇತ್ತು. ಅವರ ತಾಯ್ನಾಡದ 'ಐರ್ಲ್ಯಾಂಡ್' ನಲ್ಲಿ ಬೆಳೆಯುತ್ತಿದ್ದ 'ಲಿನನ್' ನಾರಿನ ಬಗ್ಗೆ ಅವರಿಗೆ ಸಹಜವಾಗಿ ಕಳಕಳಿಯಿತ್ತು. ಹತ್ತಿಯ ಅನುಸಂಧಾನದಲ್ಲಿ ಗಳಿಸಿದ ಅನುಭವಗಳನ್ನು ಸಕ್ಷಮವಾಗಿ 'ಲಿನನ್ ನಾರಿನ ತಂತುಗಳ ಗುಣಗಳನ್ನು ವೃದ್ಧಿಪಡಿಸುವ' ನಿಟ್ಟಿನಲ್ಲಿ ಅವರು ಮನಸ್ಸಿನಲ್ಲೇ ಯೋಚಿಸುತ್ತಿದ್ದರು. ಮುಂದೆ ಸ್ವಲ್ಪ ವರ್ಷಗಳನಂತರ ಆ ಅವಕಾಶಗಳನ್ನೂ ಒದಗಿಸಲಾಯಿತು.
'ಟರ್ನರ್ ಹತ್ತಿಗುಣ ವಿಶ್ಲೇಷಣೆಯಲ್ಲಿ ಮಾಡಿದ ಸಂಶೋಧನೆಗಳು'
ಟರ್ನರ್ ರವರು,, 'ಭಾರತೀಯ ವಿಜ್ಞಾನಿಗಳತಂಡ'ವೊಂದನ್ನು ತರಪೇತುಮಾಡಿ,ಹತ್ತಿ ಸಂಶೋಧನೆಯ ಕೆಲಸದಲ್ಲಿ ತೊಡಗಿಸಿಕೊಂಡರು. 'ಫಂಡೇಷನ್ ಆಫ್ ಯಾರ್ನ್ ಸ್ಟ್ರೆನ್ಗ್ತ್,' ಎಂಬ ಸಂಶೋಧನಾ ಶೀರ್ಷಿಕೆಯಡಿಯಲ್ಲಿ, ಕೆಲವು 'ಮಾನಕ ಹತ್ತಿತಳಿಗಳ ಪಟ್ಟಿ'ಯನ್ನು ತಯಾರಿಸಿದರು. ವರ್ಷ-ವರ್ಷವೂ, ಸಾವಿರಾರು ಹತ್ತಿ-ತಳಿಗಳಲ್ಲಿ 'ಕೃತಕ ಪರಾಗ-ಸ್ಪರ್ಷ ಕ್ರಿಯೆ' ಯ ಮೂಲಕ, 'ಸಂಶೋಧನಾ ಹೊಲ'ಗಳಲ್ಲಿ ಮಾಡುವ 'ಅನುಸಂಧಾನ'ದ ನಂತರ ಆ ಹತ್ತಿಯನ್ನು 'ಟೆಕ್ನೊಲಾಜಿಕಲ್ ಲ್ಯಾಬೊರೇಟೊರಿ'ಗೆ ತಂದು, ಅವನ್ನು ಹಲವಾರು ಪರೀಕ್ಷಣೆಗಳಿಗೆ ಒಳಪಡಿಸಿ, ಅವುಗಳ ಗುಣಮಟ್ಟವನ್ನು ನಿರ್ಧರಿಸಲಾಗುವುದು. ಈಗಾಗಲೇ ದಾಖಲಿಸಿದ, 'ಮಾನಕ ತಳಿ'ಗಳಲ್ಲಾಗುವ ಗುಣ-ವೃದ್ಧಿಯ ವಿವರಗಳನ್ನು ಪ್ರತಿ ವರ್ಷವೂ ದಾಖಲೆ ಮಾಡುವುದು, ಪ್ರಮುಖ ಉದ್ದೇಶವಾಗಿತ್ತು. ಇದು ನಿರಂತರವಾಗಿ ಹತ್ತಿ ಗುಣವನ್ನು ಉತ್ತಮಪಡಿಸುವ ದಿಶೆಯಲ್ಲಿ ಮಾಡಲೇ ಬೇಕಾದ ಪ್ರಕ್ರಿಯೆ. ಹೀಗೆ ತರಪೇತಿಹೊಂದಿದ ಭಾರತದ ಯುವ-ಸಂಶೋಧಕರನ್ನು ಪ್ರೋತ್ಸಾಹಿಸಿ, ಅವರಿಗೆ, ಮಾಡಬೇಕಾದ ಕಾರ್ಯಗಳನ್ನೂ ಮುಂದೆ ಸಾಧಿಸಬೇಕಾದ ಲಕ್ಷ್ಯಗಳನ್ನೂ ಸ್ಪಸ್ಟವಾಗಿ ತಿಳಿಯಪಡಿಸಿ, ೧೯೩೦ ರಲ್ಲಿ, 'ಡಾ. ಟರ್ನರ್' ರವರು ತಮ್ಮ ನಿವೃತ್ತಿಯನ್ನು ಘೋಶಿಸಿದರು. ೧೯೩೦ ರಲ್ಲಿ 'ಬ್ರಿಟಿಷ್ ಸರ್ಕಾರ,' ಅವರನ್ನು ವಾಪಸ್ ಬ್ರಿಟನ್ ಗೆ ಕರೆಸಿಕೊಂಡು, ಅಲ್ಲಿಯ 'ಬ್ರಿಟಿಷ್ ಕಾಟನ್ ಇಂಡಸ್ಟ್ರೀಸ್ ರಿಸರ್ಚ್ ಇನ್ ಸ್ಟಿ ಟ್ಯೂಟ್,' ನ 'ಸ್ಪಿನ್ನಿಂಗ್ ಪ್ರಭಾಗದ ಮುಖ್ಯಸ್ಥ,'ನನ್ನಾಗಿ ನೇಮಿಸಿತು.
ನಿಧನ
ಡಾ.ಟರ್ನರ್ ರವರು, ಅಕ್ಟೋಬರ್,೧೯೭೧ ರಲ್ಲಿ ತಮ್ಮ ೮೨ ನೆಯ ವಯಸ್ಸಿನಲ್ಲಿ ನಿಧನರಾದರು.
ಉಲ್ಲೇಖಗಳು
<References />
ವರ್ಗ:ಹತ್ತಿಯ ಸಂಶೋಧನೆ ಮಾಡಿದ ವಿಜ್ಞಾನಿಗಳು
ಗೀಜಗ
ಗೀಜಗ ಹಕ್ಕಿ ಪ್ಲಾಸಿಡೇ ಕುಟುಂಬಕ್ಕೆ ಸೇರಿದ ಒಂದು ಹಕ್ಕಿಯಾಗಿದೆ. ನೇಯ್ಗೆ ಹಕ್ಕಿ ಎಂಬ ಪರ್ಯಾಯನಾಮದಿಂದ ಪ್ರಸಿದ್ಧವಾಗಿರುವ. ಪ್ಲೋಸಿಯಸ್ ಜಾತಿಗೆ ಈ ಹಕ್ಕಿಯು ಸೇರಿದೆ. ಈ ಪಕ್ಷಿಗಳ ಹಿಂಡುಗಳಲ್ಲಿ ಹುಲ್ಲುಗಾವಲುಗಳು, ಕೃಷಿ ಪ್ರದೇಶಗಳು, ಪೊದೆಗಳು ಮತ್ತು ದ್ವಿತೀಯ ಬೆಳವಣಿಗೆಯಲ್ಲಿ ಕಂಡುಬರುತ್ತವೆ ಮತ್ತು ಅವು ಎಲೆಗಳಿಂದ ನೇಯ್ದ ಪ್ರತೀಕಾರಾಕಾರಾದ ಗೂಡುಗಳಿಗೆ ಹೆಸರುವಾಸಿಯಾಗಿದೆ. ಈ ಗೂಡಿನ ವಸಾಹತುಗಳು ಸಾಮಾನ್ಯವಾಗಿ ಮುಳ್ಳಿನ ಮರಗಳು ಅಥವಾ ಪಾಮ್ ಫ್ರಾಂಡ್‌ಗಳಲ್ಲಿ ಕಂಡುಬರುತ್ತವೆ ಮತ್ತು ಗೂಡುಗಳನ್ನು ಹೆಚ್ಚಾಗಿ ನೀರಿನ ಬಳಿ ನಿರ್ಮಿಸಲಾಗುತ್ತದೆ ಅಥವಾ ಪರಭಕ್ಷಕಗಳು ಸುಲಭವಾಗಿ ತಲುಪಲು ಸಾಧ್ಯವಾಗದ ಸ್ಥಳಗಳಲ್ಲಿ ನಿರ್ಮಿಸುತ್ತವೆ. ಅವು ತಮ್ಮ ವ್ಯಾಪ್ತಿಯಲ್ಲಿ ವ್ಯಾಪಕವಾಗಿ ಮತ್ತು ಸಾಮಾನ್ಯವಾಗಿರುವ ಸ್ಥಳೀಯ, ಕಾಲೋಚಿತ ಚಲನೆಗಳಿಗೆ ಗುರಿಯಾಗುತ್ತವೆ, ಮುಖ್ಯವಾಗಿ ಮಳೆ ಮತ್ತು ಆಹಾರ ಲಭ್ಯತೆಗೆ ಪ್ರತಿಕ್ರಿಯೆಯಾಗಿ ಕಾಣಿಸುತ್ತವೆ.
ವೈಶಿಷ್ಟ್ಯಗಳು
ಇವು ಗುಬ್ಬಚ್ಚಿ ಗಾತ್ರದ (15 ಸೆಂ.ಮೀ.) ಮತ್ತು ಅವುಗಳ ಸಂತಾನೋತ್ಪತ್ತಿ ಮಾಡದ ಪುಕ್ಕಗಳಲ್ಲಿ, ಗಂಡು ಮತ್ತು ಹೆಣ್ಣು ಇಬ್ಬರೂ ಹೆಣ್ಣು ಮನೆ ಗುಬ್ಬಚ್ಚಿಗಳನ್ನು ಹೋಲುತ್ತವೆ. ಅವರು ಸ್ಟೌಟ್ ಶಂಕುವಿನಾಕಾರದ ಬಾಯಿ ಮತ್ತು ಸಣ್ಣ ಚದರ ಬಾಲವನ್ನು ಹೊಂದಿರುತ್ತವೆ. ಸಂತಾನೋತ್ಪತ್ತಿ ಮಾಡದ ಗಂಡು ಮತ್ತು ಹೆಣ್ಣು ಒಂದಕ್ಕೊಂದು ಹೋಲುತ್ತವೆ: ಮೇಲೆ ಕಾಫೀ ಬಣ್ಣದ ಗೆರೆಗಳು ತುಂಬಿರುತ್ತವೆ, ಕೆಳಗೆ ಸರಳವಾದ ಬಿಳಿ ಬಣ್ಣವು ತುಂಬಿರುತ್ತದೆ, ಕಣ್ಣುಬ್ಬು ಉದ್ದವಾಗಿರುತ್ತದೆ, ಕೊಕ್ಕು ಕಟ್ಟಿಗೆಯ ಬಣ್ಣದ್ದಾಗಿದು. ಸಂತಾನೋತ್ಪತ್ತಿ ಮಾಡುವ ಪುರುಷ ಪಕ್ಷಿಗಳು ಪ್ರಕಾಶಮಾನವಾದ ಹಳದಿ ಕಿರೀಟ, ಕಪ್ಪು ಮಿಶ್ರಿತ ಕಾಫೀ ಬಣ್ಣದ ಕೊಕ್ಕನ್ನು ಹೊಂದಿರುತವೆ, ಮೇಲಿನ ಭಾಗಗಳು ಹಳದಿ ಬಣ್ಣದಿಂದ ಕಾಫೀ ಬಣ್ಣದಲ್ಲಿರುತ್ತವೆ.
ಆವಾಸ ಮತ್ತು ಗೂಡುಕಟ್ಟುವುದು
ಗೀಜಗನ ಹಕ್ಕಿಗಳ ವಾಸ ಕೃಷಿಯ ಬಯಲು ಪ್ರದೇಶಗಳಲ್ಲಿ. ಸಾಮಾನ್ಯವಾಗಿ ಗುಂಪುಗಳಲ್ಲಿರುವುದೇ ವಾಡಿಕೆ. ಭಾರತ, ಪಾಕಿಸ್ತಾನ, ಶ್ರೀಲಂಕಾ ಮತ್ತು ಬರ್ಮಾಗಳಲ್ಲಿ ಈ ಹಕ್ಕಿಗಳ ವ್ಯಾಪ್ತಿ ಇದೆ. ಇವುಗಳಲ್ಲಿ ವಲಸೆ ಹೋಗುವ ಕ್ರಮವೂ ಉಂಟು. ಸಾಮಾನ್ಯವಾಗಿ ದೊಡ್ಡ ಗುಂಪುಗಳು ಕೊಯ್ಲಿಗೆ ಬಂದ ಬತ್ತ ಮತ್ತು ಇತರ ಧಾನ್ಯಗಳ ಕೃಷಿಭೂಮಿಗಳ ಬಳಿ ಮಾತ್ರ ಇರುತ್ತವೆ. ಕೆಲವೊಮ್ಮೆ ಬಲಿಯುತ್ತಿರುವ ತೆನೆಗಳನ್ನು ಹಾಳು ಮಾಡುವುದುಂಟು.ಗೂಡು ಕಟ್ಟುವ ಕಾಲ ಮೇ ತಿಂಗಳಿಂದ ಸೆಪ್ಟೆಂಬರ್ ತಿಂಗಳವರೆಗೆ, ಈ ಅವಧಿ ಮುಂಗಾರು ಮಳೆಗಾಲಕ್ಕೂ ಬತ್ತದ ಅಥವಾ ದವಸಗಳ ಕೊಯ್ಲಿಗೂ ಹೊಂದಿಕೊಳ್ಳತ್ತದೆ. ಗೀಜಗನ ಹಕ್ಕಿಗಳು ಗೂಡುಕಟ್ಟುವುದರಲ್ಲಿ ಬಹಳ ಬುದ್ಧಿಶಕ್ತಿಯನ್ನೂ ಕುಶಲತೆಯನ್ನೂ ಪ್ರದರ್ಶಿಸುತ್ತದೆ. ಸಾಧಾರಣವಾಗಿ ನದಿ, ಕೆರೆ ನೀರಿನ ಮೇಲೆ ಬಾಗಿರುವ ಮರದ ರೆಂಬೆಗಳ, ಈಚಲುಗರಿಗಳ ತುದಿಯಲ್ಲಿ ಇಲ್ಲವೆ ನೀರಿನಲ್ಲಿ ಬೆಳೆಯುವ ಜೋಡುಗಳ ಮಧ್ಯೆ ಗೂಡನ್ನು ನಿರ್ಮಿಸುತ್ತವೆ. ಗೂಡುಗಳ ನಿರ್ಮಾಣಕ್ಕೆ ಬತ್ತದ ಹುಲ್ಲುಗಳನ್ನು ಬಳಸುತ್ತವೆ. ತಮ್ಮ ಕೊಕ್ಕು ಕಾಲುಗಳನ್ನು ಕುಶಲತೆ ಯಿಂದ ಬಳಸುತ್ತ ರೆಕ್ಕೆಗಳನ್ನು ಬಡಿಯುತ್ತ ಗೂಡು ನಿರ್ಮಿಸು ವುದನ್ನು ನೋಡಲು ಚೆನ್ನ. ಗೂಡು ಹೂಜಿಯಂತೆ ಇಲ್ಲವೆ ಬಟ್ಟಿಪಾತ್ರೆ ಯಂತೆ ಇರುತ್ತದೆ. ಇದರಲ್ಲಿ ಕೊಂಬೆಗೆ ತೂಗುಹಾಕುವ ಭಾಗ, ಮೊಟ್ಟೆಯಿಡುವ ವಿಶಾಲವಾದ ಗುಂಡು ಭಾಗ ಮತ್ತು ಉದ್ದವಾದ ನೇರವಾದ ಪ್ರವೇಶದ್ವಾರ ಭಾಗ ಎಂಬ ಮೂರು ಭಾಗಗಳಿವೆ. ಪ್ರವೇಶದ್ವಾರ ಕೆಳಮುಖವಾಗಿ ತೆರೆಯುತ್ತದೆ. ಮೊಟ್ಟೆಯಿಡುವ ಭಾಗದ ತಳಕ್ಕೆ ಹಸಿ ಜೇಡಿಮಣ್ಣನ್ನು ಮೆತ್ತಿರುವುದುಂಟು. ಗೂಡು ನಿರ್ಮಾಣದ ಕೆಲಸ ಗಂಡಿನದಾದರೆ, ಮೊಟ್ಟೆಗೆ ಕಾವು ಕೊಡುವ ಕೆಲಸ ಹೆಣ್ಣಿನದು.ಸಾಮಾನ್ಯವಾಗಿ ಒಂದು ಗಂಡು ಹಕ್ಕಿ ಹಲವಾರು ಹೆಣ್ಣು ಹಕ್ಕಿಗಳೊಂದಿಗೆ ಸಂಪರ್ಕವಿಟ್ಟು ಕೊಂಡಿರುತ್ತದೆ. ನೇಯ್ಗೆ ಹಕ್ಕಿಯು ಹೆಣ್ಣನ್ನು ಒಲಿಸಿಕೊಳ್ಳುವ ಪರಿ ವಿಶೇಷವಾದದ್ದು. ಗಂಡುಹಕ್ಕಿ ತನ್ನ ಪ್ರಭೇದಕ್ಕೆ ವಿಶಿಷ್ಟವಾದ (ಮೇಲೆ ವಿವರಿಸಿರುವ)ಗೂಡನ್ನು ಅರ್ಧ ನಿರ್ಮಿಸಿ ಹೆಣ್ಣಿಗೆ ತೋರಿಸುತ್ತದೆ. ಅದು ಒಪ್ಪಿದರೆ, ಗಂಡು ಮುಂದುವರೆದು ಗೂಡನ್ನು ಪುರೈಸಿ ಸಂತಾನೋತ್ಪತ್ತಿಯಾಗುತ್ತದೆ. ಇಲ್ಲದಿದ್ದಲ್ಲಿ ಗಂಡು ಆ ಗೂಡನ್ನು ಅಷ್ಟಕ್ಕೇ ಬಿಟ್ಟು ಮತ್ತೊಂದು ಗೂಡು ನಿರ್ಮಿಸಿ ಹೆಣ್ಣಿಗೆ ತೋರಿಸುತ್ತದೆ ಮತ್ತು ಪ್ರಕ್ರಿಯೆ ಮುಂದುವರೆಯುತ್ತದೆ. ಹೀಗಾಗಿ ಅರೆನಿರ್ಮಿತ ಅನೇಕ ಗೂಡುಗಳು ನೇಯ್ಗೆ ಹಕ್ಕಿ ಗೂಡು ಮಾಡುವ ಸ್ಥಳಗಳಲ್ಲಿ (ಸಾಮಾನ್ಯವಾಗಿ ನೀರಿನ ಬಳಿ ಬಳಸದ ಆದರೆ ನೀರಿರುವ ಬಾವಿಗಳು) ಕಂಡುಬರುತ್ತದೆ. ಈ ಹಕ್ಕಿಗಳ ವಿಶಿಷ್ಟ ಈ ನಡವಳಿಕೆಯನ್ನು ಜಗತ್ತಿಗೆ ಪರಿಚಯಿಸಿದವರು ಭಾರತದ ಹಕ್ಕಿ ಮನುಷ್ಯ ಸಲೀಂ ಅಲಿ. ಸಲೀಂ ಅಲಿಯವರ ಮುಖ್ಯ ವೈಜ್ಞಾನಿಕ ಕೊಡುಗೆಗಳಲ್ಲಿ ಇದು ಪ್ರಮುಖವಾದದ್ದು ಸಲೀಂ ಅಲಿ
ಆಹಾರ
ಸಾಮಾನ್ಯವಾಗಿ ಸಸ್ಯಾಹಾರಿಗಳಾದ ಇವು ಕೆಲವೊಮ್ಮೆ ಕೀಟಗಳನ್ನೂ ತಿನ್ನುತ್ತವೆ. ಸಂತಾನೋತ್ಪತ್ತಿ ಕಾಲದಲ್ಲಿ ಗಂಡು ಚೀ ಚೀ ಎಂದು ಕೂಗುತ್ತ ಹೆಣ್ಣನ್ನು ಬಹುದೂರ ಅಟ್ಟಿಸಿಕೊಂಡು ಹೋಗುವುದುಂಟು.
ಉಲ್ಲೇಖಗಳು
ವರ್ಗ:ಪಕ್ಷಿಗಳು
ಅಕ್ಯಾಬ್
ಅಕ್ಯಾಬ್ ಮಯನ್ಮಾರ್ ನ ಅರಕಾನ್ ಪ್ರಾಂತ್ಯದ ಪಶ್ಚಿಮ ತೀರದಲ್ಲಿ ಮಾಯುಕಲಾಡನ್ ಮತ್ತು ಲೆಮ್ರೊ ನದಿಗಳ ಸಂಗಮದಲ್ಲಿರುವ ಮುಖ್ಯ ರೇವುಪಟ್ಟಣ ಹಿಂದೆ ಮೀನುಗಾರಿಕೆಯ ಒಂದು ಹಳ್ಳಿಯಾಗಿದ್ದು ಇಂದು ಮಯನ್ಮಾರಿನ ಒಂದು ಪ್ರಮುಖ ರೇವುಪಟ್ಟಣವಾಗಿ ಬೆಳೆದಿದೆ. ಬೌದ್ಧರೇ 1/3 ಭಾಗದಷ್ಟಿದ್ದಾರೆ. ಅಕ್ಕಿಯನ್ನು ಹೆಚ್ಚಾಗಿ ರಫ್ತು ಮಾಡುತ್ತಾರೆ. ಇಲ್ಲಿ ಅನೇಕ ಸಾರ್ವಜನಿಕ ಕಟ್ಟಡಗಳ ಜೊತೆಗೆ ದೊಡ್ಡ ಅಕ್ಕಿ ಗಿರಣಿಗಳೂ ಇವೆ. ಸಿಟ್ವೆ ಪಟ್ಟಣವು ಹಿಂದೆ ಅಕ್ಯಾಬ್ ಎಂದು ಕರೆಯುಲಾಗುತ್ತಿತ್ತು. ಅಕ್ಯಾಬ್ ಮ್ಯಾನ್ಮಾರ್‍ನ ರಾಖಿನೆ ರಾಜ್ಯದ ರಾಜಧಾನಿ. ಸಿಟ್ವೆ, ಸೈಟ್‍ವೇ ಎಂದು ರಾಖಿನೆ ಭಾಷೆಯಲ್ಲಿ ಉಚ್ಚರಿಸಲಾಗುತ್ತದೆ. ಈ ತಾಣವು ಬಂಗಾಳ ಕೊಲ್ಲಿಯಲ್ಲಿ ಕೊನೆಗೊಳ್ಳುವ ಕಲದನ್, ಮಯು, ಮತ್ತು ಲೇ ಮ್ರೊ ನದಿಗಳ ರಚಿಸುವ ಸಣ್ಣ ದ್ವೀಪದಲ್ಲಿ ಇದೆ. ನಗರ ೧೮೧,000 ನಿವಾಸಿಗಳನ್ನು (೨೦೦೬) ಹೊಂದಿದೆ. ಇದು ಸಿಟ್ವೆ ಉಪಜಿಲ್ಲೆ ಮತ್ತು ಸಿಟ್ವೆ ಜಿಲ್ಲೆಯ ಆಡಳಿತ ಕ್ಷೇತ್ರವಾಗಿದೆ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಇನ್ಸ್‌ ಆಫ್ ಕೋರ್ಟ್
ಇನ್ಸ್ ಆಫ್ ಕೋರ್ಟ್, ಇವು ಇಂಗ್ಲೆಂಡ್ ನಲ್ಲಿ ವಕೀಲ ವೃತ್ತಿ ಅವಲಂಬಿಸಲು ಅನುಮತಿ ಕೊಡುವ ಸರ್ವಾಧಿಕಾರವುಳ್ಳ ನಾಲ್ಕು ನ್ಯಾಯವಾದಿ ಸಂಸ್ಥೆಗಳು.
ಹಿನ್ನೆಲೆ
ಲಿಂಕನ್ಸ್ ಇನ್, ಗ್ರೇಸ್ ಇನ್, ದಿ ಇನ್ನರ್ ಟೆಂಪ್ಲ್, ದಿ ಮಿಡ್ಲ್ ಟೆಂಪ್ಲ್ ಎಂಬ ಈ ನಾಲ್ಕು ಸಂಸ್ಥೆಗಳೂ ಲಂಡನ್ ನಗರದಲ್ಲಿವೆ. ನ್ಯಾಯಶಾಸ್ತ್ರ ವಿಶ್ವವಿದ್ಯಾನಿಲಯದ ಕಾಲೇಜುಗಳೆಂದು ಇವನ್ನು ಕರೆಯುವುದು ರೂಢಿ. ಇವುಗಳ ಸಾಮಾನ್ಯ ರಚನೆ, ಆಡಳಿತ ವ್ಯವಸ್ಥೆ ಹಾಗೂ ಕಾರ್ಯಭಾರದ ದೃಷ್ಟಿಯಿಂದ ಇವನ್ನು ಹೀಗೆನ್ನುವುದು ಉಚಿತವೇ ಆಗಿದೆ. ಕೋಕ್, ಸೆಲ್ಡನ್ ಮುಂತಾದವರು ಆಕ್ಸ್‍ಫರ್ಡ್ ಕೇಂಬ್ರಿಜ್ ವಿಶ್ವವಿದ್ಯಾನಿಲಯಗಳಂತೆಯೇ ಇವನ್ನೂ ಪರಿಗಣಿಸಿದ್ದಾರೆ. ವಿಶ್ವವಿದ್ಯಾನಿಲಯಗಳಂತೆಯೇ ಇವುಗಳೂ ಪದವೀಪ್ರಧಾನಕ್ಕಾಗಿ ವಿದ್ಯಾರ್ಥಿಗಳನ್ನು ತಯಾರಿಸುತ್ತವೆ; ಅವರ ಶಿಸ್ತಿನ ಹೊಣೆ ಹೊರುತ್ತವೆ. ಅಭ್ಯರ್ಥಿಗಳು ನ್ಯಾಯವಾದಿಗಳಾಗಿ ವೃತ್ತಿಯಲ್ಲಿ ತೊಡಗಬಹುದೆಂದು ಅವರಿಗೆ ವಿಧಿವತ್ತಾಗಿ ದೀಕ್ಷೆ ನೀಡುವ ವಿಶಿಷ್ಟಾಧಿಕಾರವುಳ್ಳ ಬೆಂಚುಗಳೆಂಬ ಆಡಳಿತ ಮಂಡಲಿಗಳನ್ನೂ ಇವು ಹೊಂದಿರುತ್ತವೆ.
ವೈಶಿಷ್ಠ್ಯ
ಈ ಇನ್ನುಗಳು ಸ್ವಯಂಪ್ರವೃತ್ತ (ವಾಲಂಟರಿ) ಸಂಘಗಳು. ಇವುಗಳಿಗೆ ಸನ್ನದುಗಳಿಲ್ಲ. ವಿಶಿಷ್ಟವಾದ ಶಾಸನದಿಂದ ಇವನ್ನು ನಿರ್ಮಿಸಿಲ್ಲ. ಇವಕ್ಕಾಗಿ ಯಾವ ದತ್ತಿ ಅಥವಾ ಉಂಬಳಿಯನ್ನೂ ಯಾರೂ ಬಿಟ್ಟಿಲ್ಲ. ಆದ್ದರಿಂದ ಇವುಗಳ ಪೂರ್ವೇತಿಹಾಸವನ್ನರಿಯುವುದು ಕಠಿಣ. ಇವಕ್ಕೆ ತಮ್ಮದೆಂಬ ನೆಲವಿಲ್ಲ; ಗುತ್ತಿಗೆಯ ನೆಲದ ಮೇಲೆ ಇವುಗಳ ನಿವಾಸ. ಈ ಕರಾರುಗಳ ದಾಖಲೆಗಳ ಮೂಲ ಹುಡುಕುವುದೂ ಅಸಾಧ್ಯ. ಆದ್ದರಿಂದ ಇವುಗಳ ಜನ್ಮದಿನಗಳನ್ನರಿಯುವುದು ಶಕ್ಯವಿಲ್ಲ.
ಇತಿಹಾಸ
ಈ ಇನ್ನುಗಳು ನ್ಯಾಯಶಾಸ್ತ್ರ ಶಿಕ್ಷಣ ನೀಡಲಾರಂಭಿಸಿದ್ದು ಯಾವಾಗ?-ಎಂಬ ವಿಚಾರವೂ ಸ್ಪಷ್ಟವಾಗಿಲ್ಲ. ಹದಿಮೂರನೆಯ ಶತಮಾನದಲ್ಲಿ ಕ್ರೈಸ್ತಪಾದ್ರಿಗಳು ನ್ಯಾಯಾಲಯಗಳಲ್ಲಿ ವಕೀಲಿ ಮಾಡುವುದನ್ನು ನಿಲ್ಲಿಸಿದಾಗ, ಕಾಯಿದೆಯ ವಿಶೇಷ ಅಭ್ಯಾಸ ಮಾಡದಿದ್ದ ಪ್ರಾಧ್ಯಾಪಕರೂ ಅಭ್ಯಾಸಿಗಳೂ ಈ ಕಾರ್ಯನಿರ್ವಹಿಸಲಾರಂಭಿಸಿದರೆಂದೂ ಆಗ ಈ ಇನ್ನುಗಳು ಉಗಮವಾಗಿರಬೇಕೆಂದು ಹೇಳಲಾಗಿದೆ.
ಸಾಮಾನ್ಯ ಶಿಕ್ಷಣವನ್ನಷ್ಟೇ ಪಡೆದಿದ್ದ ಈ ಜನ ನ್ಯಾಯಕ್ಷೇತ್ರದಲ್ಲಿ ವಿಶೇಷ ಆಸಕ್ತಿ ತಳೆದರು. ನ್ಯಾಯಕ್ಷೇತ್ರದಲ್ಲಿ ಇವರು ಬಲು ಹೆಚ್ಚಿನ ಪ್ರಭಾವ ಬೀರಿದರು; ನ್ಯಾಯಶಾಸ್ತ್ರ ಶಿಕ್ಷಣ ಸಂಬಂಧವಾದ ಸಮಸ್ಯೆಗಳನ್ನು ಧೈರ್ಯದಿಂದ ಎದುರಿಸಿದರು; ಪರಿಹರಿಸಿದರು. ಇವರೇ ನ್ಯಾಯವಾದಿಗಳ ವೃತ್ತಿಗೂ ಶಿಕ್ಷಣಕ್ಕೂ ರಾಜಮಾರ್ಗ ನಿರ್ಮಿಸಿದರು. ಮುಂದೆ ಇನ್ಸ್ ಆಫ್ ಕೋರ್ಟುಗಳು ಕ್ರಮೇಣ ವಿಕಾಸಗೊಂಡುವು.
ರೋಮನ್ ಹಾಗೂ ಧರ್ಮ ಪ್ರಾಮಾಣ್ಯ ನ್ಯಾಯಸೂತ್ರಗಳಿಗಿಂತ ಭಿನ್ನವಾದ ಇಂಗ್ಲಿಷ್ ನ್ಯಾಯಮಾರ್ಗ ಸುಮಾರು ಈ ಕಾಲದಲ್ಲಿ ಸ್ಪಷ್ಟವಾಗಿ ರೂಪು ತಳೆದಿರಬೇಕು. ಯಾವ ವಿಶ್ವವಿದ್ಯಾನಿಲಯವೂ ಆಗ ಇದನ್ನು ಬೋಧಿಸುತ್ತಿರಲಿಲ್ಲ. ಆ ಕಾಲದಲ್ಲಿ ನ್ಯಾಯಗ್ರಂಥಗಳನ್ನು ಬರೆದವರು ಲ್ಯಾಟಿನ್ ಬದಲು ಫ್ರೆಂಚ್ ಭಾಷೆಯಲ್ಲಿ ಬರೆದರು. ಆ ವೇಳೆಗಾಗಲೇ ಇಂಗ್ಲಿಷ್ ನ್ಯಾಯಶಾಸ್ತ್ರ ಬೋಧನೆ ಆರಂಭವಾಗಿತ್ತೆಂದು ಹೇಳಬಹುದು. ಆ ಕಾಲದಲ್ಲಿ ನ್ಯಾಯಪಂಡಿತರು ಬರೆದ ಚೊಕ್ಕ ಹೊತ್ತಗೆಗಳೂ ಲೇಖನಗಳೂ ಅಸಂಖ್ಯಾತವಾಗಿವೆ.
ವಿದ್ಯಾರ್ಥಿಗಳು ಆಗ ನ್ಯಾಯಾಲಯಗಳಲ್ಲಿ ನಡೆಯುತ್ತಿದ್ದ ವಾದ ಪ್ರತಿವಾದಗಳನ್ನು ಆಲಿಸುತ್ತಿದ್ದರು. ತತ್ಸಂಬಂಧವಾದ ನ್ಯಾಯ ಸಮಸ್ಯೆಗಳನ್ನು ತಂತಮ್ಮಲ್ಲೇ ಚರ್ಚಿಸುತ್ತಿದ್ದರು. ಆದರೂ ಆಗ ಇನ್‍ಗಳಿನ್ನೂ ಉದ್ಭವಿಸಿರಲಿಲ್ಲ. ನ್ಯಾಯಶಿಕ್ಷಣಕ್ಕೂ ವಸತಿಗೂ ವಿದ್ಯಾರ್ಥಿಗಳೇ ಖಾಸಗಿಯಾಗಿ ವ್ಯವಸ್ಥೆ ಮಾಡಿಕೊಂಡಿದ್ದಿರಬಹುದು. ಇವರು ಕೋರ್ಟಿನ ಹೊರಗೆ ಯಾವುದೋ ನಿರ್ದಿಷ್ಟ ಸ್ಥಳದಲ್ಲಿ ಸಮಾವೇಶಗೊಳ್ಳುತ್ತಿದ್ದರೆಂಬುದಂತೂ ನಿಜ.
ಆಗ ನ್ಯಾಯಶಾಸ್ತ್ರದಲ್ಲಿ ಆಸಕ್ತಿ ಹೊಂದಿದ್ದ ವಿದ್ಯಾರ್ಥಿಗಳು ಸಾಮಾನ್ಯವಾಗಿ ಧನಿಕರಾಗಿದ್ದರು. ನ್ಯಾಯದ ರೀತಿಯನ್ನರಿಯುವ ಸಲುವಾಗಿಯೇ ಅವರು ಒಮ್ಮೊಮ್ಮೆ ಮೊಕದ್ದಮೆಗಳನ್ನು ಸೃಷ್ಟಿಸುತ್ತಿದ್ದರು. ನ್ಯಾಯಾಲಯದ ಮುಂದೆ ಬಂದಿದ್ದ ತೊಡಕಿನ ಮೊಕದ್ದಮೆಯೊಂದರ ಸಂಬಂಧವಾಗಿ ಪರಮೋಚ್ಚ ನ್ಯಾಯಾಧೀಶನಿಗೆ ಒಮ್ಮೆ ಈ ಸಂದೇಹ ಹುಟ್ಟಿತ್ತು. ನ್ಯಾಯಾಭ್ಯಾಸಿಯೊಬ್ಬ ಬೇಕೆಂದೇ ಯಾವುದೋ ಒಂದು ನೆಲ ಕೊಂಡು ತಕರಾರು ನಿರ್ಮಿಸಿ ಅದನ್ನು ನ್ಯಾಯಾಲಯಕ್ಕೆ ಕೊಂಡೊಯ್ದಿರಬೇಕೆಂದು ನ್ಯಾಯಾಧೀಶನಿಗೆ ಅನಿಸಿತ್ತು.
ಪ್ರಾಚೀನ ಕಾಲದ ನ್ಯಾಯದಾನದ ಕ್ರಮಗಳು
ಬೇರೆಡೆಗಳ ವಿಶ್ವವಿದ್ಯಾನಿಲಯದ ವಿದ್ಯಾರ್ಥಿಗಳಿದ್ದಂತೆಯೇ ನ್ಯಾಯ ವಿದ್ಯಾರ್ಥಿಗಳೂ ತಮ್ಮ ಶಿಕ್ಷಣದಲ್ಲಿ ತೊಡಗಿದ್ದರೆಂಬುದು ಈ ಕಾಲಕ್ಕೆ ಸಂಬಂಧಿಸಿದ ನಾನಾ ಪುರಾವೆಗಳಿಂದ ವೇದ್ಯವಾಗುತ್ತದೆ. ಇವರು ವಿದ್ಯಾರ್ಥಿನಿಲಯಗಳನ್ನೋ ಖಾನಾವಳಿಗಳನ್ನೋ (ಇನ್ಸ್) ಬಾಡಿಗೆಗೆ ಪಡೆಯುತ್ತಿದ್ದರು. ಇಲ್ಲಿ ಇವರು ಒಟ್ಟಿಗೆ ವಾಸಿಸುತ್ತಿದ್ದರು. ನ್ಯಾಯಬೋಧನೆಗಾಗಿ ಸೂಕ್ತವ್ಯವಸ್ಥೆ ಮಾಡಿಕೊಳ್ಳುತ್ತಿದ್ದರು. ಪ್ರಸಿದ್ಧಿ ಹೊಂದಿದ ನ್ಯಾಯವಾದಿಯೇ ಒಂದು ಸ್ಥಳವನ್ನು ಬಾಡಿಗೆಗೆ ಪಡೆದು ವಿದ್ಯಾರ್ಥಿಗಳನ್ನು ಸೇರಿಸಿಕೊಂಡು ಅವರಿಗೆ ನ್ಯಾಯಶಾಸ್ತ್ರ ಬೋಧಿಸುತ್ತಿದ್ದದ್ದೂ ಇರಬಹುದು. ಇಂಗ್ಲೆಂಡಿನಲ್ಲಿ ಸಾಮಾನ್ಯವಾಗಿ ಶ್ರೀಮಂತರು ಮಾತ್ರವೇ ನ್ಯಾಯ ವಿದ್ಯೆ ಕಲಿಯುವ ಸಲುವಾಗಿ ಬರುತ್ತಿದ್ದುದ್ದರಿಂದ ಬಡವಿದ್ಯಾರ್ಥಿಗಳಿಗೋಸ್ಕರವಾಗಿ ಯಾರೂ ದತ್ತಿಯನ್ನೇನೂ ಬಿಡಲಿಲ್ಲ. ಈ ಇನ್ನುಗಳಿಗೆ ಸ್ವಂತ ಕಟ್ಟಡಗಳಿಲ್ಲದ್ದರಿಂದ ಇವು ಬಾಡಿಗೆಯ ಕರಾರಿನ ಅವಧಿ ಮುಗಿದೊಡನೆಯೇ ಎಷ್ಟೋ ಸಾರಿ ಉತ್ತಮ ಸ್ಥಳಗಳಿಗೆ ವರ್ಗವಾಗುತ್ತಿದ್ದದ್ದೂ ಉಂಟು. ಇಂಥ ಕೆಲವು ಇನ್ನುಗಳು ಕ್ರಮೇಣ ಪ್ರಸಿದ್ಧವಾಗಿ ಜನರ ನಂಬಿಕೆ ಗಳಿಸಿಕೊಂಡು ಶಾಶ್ವತ ಸಂಸ್ಥೆಗಳಾಗಿ ಬೆಳೆದಿದ್ದಿರಬೇಕು.
ಹದಿನೈದನೆಯ ಶತಮಾನದ ಆದಿಯ ವೇಳೆಗೆ ವಿಶಿಷ್ಟ ಸಂಪ್ರದಾಯಗಳನ್ನು ಬೆಳೆಸಿಕೊಂಡು ನಾಲ್ಕು ಇನ್ನುಗಳು ಭದ್ರವಾದ ವ್ಯವಸ್ಥೆ ಹೊಂದಿದ್ದುವು. ಬೆಂಚರುಗಳು (ಹಿರಿಯ ಸದಸ್ಯರು) ಈ ಸಂಸ್ಥೆಗಳ ಆಡಳಿತ ನಡೆಸುತ್ತಿದ್ದರು. ಕನಿಷ್ಠಪಕ್ಷ ಎರಡು ಶಿಕ್ಷಣಾವಧಿಗಳಲ್ಲಿ ವಿದ್ಯಾರ್ಥಿಗಳಿಗೆ ಉಪನ್ಯಾಸ (ರೀಡಿಂಗ್ಸ್) ನೀಡಿದ್ದವರೂ ಅಣಕುವಾದಗಳ (ಮೂಟ್ಸ್) ಅಧ್ಯಕ್ಷತೆ ವಹಿಸಿದ್ದವರೂ ಮಾತ್ರವೇ ಬೆಂಚ್ ಸದಸ್ಯತ್ವದ ಅರ್ಹತೆ ಹೊಂದಿರುತ್ತಿದ್ದರು. ಈ ಉಪನ್ಯಾಸಗಳೂ ವಾದಗೋಷ್ಠಿಗಳೂ ಬಹು ಉನ್ನತ ಶ್ರೇಣಿಯವಾಗಿರುತ್ತಿದ್ದುವೆಂಬುದು ಅವುಗಳ ದಾಖಲೆಗಳಿಂದ ಸ್ಪಷ್ಟಪಡುತ್ತದೆ.
ನ್ಯಾಯಕ್ಷೇತ್ರ ತುಂಬ ಕ್ಲಿಷ್ಟಕರವಾಗಿದ್ದರಿಂದ ಈ ಇನ್ನುಗಳಲ್ಲಿ ತೀವ್ರ ಶಿಕ್ಷಣ ಪಡೆದವರು ಮಾತ್ರವೇ ಇದರಲ್ಲಿ ಪ್ರವೀಣರಾಗುವುದು ಸಾಧ್ಯವಿತ್ತು. ಆದ್ದರಿಂದ ವಾಸ್ತವವಾಗಿ ಈ ಸಂಸ್ಥೆಗಳು ಈ ಶಿಕ್ಷಣದಲ್ಲಿ ಸರ್ವಾಧಿಕಾರ ಹೊಂದಿದ್ದುವು. ಇವಕ್ಕೆ ಕ್ರಮೇಣ ಮನ್ನಣೆ ದೊರಕಿತು. ಬೆಂಚರುಗಳಿಂದ ಇನ್ನಿನ ಬಾರ್‍ಗೆ ಆಮಂತ್ರಣ (ಕಾಲ್) ಪಡೆದ ವಿದ್ಯಾರ್ಥಿ ಅರ್ಹ ಅಭ್ಯಾಸಿ ಅಥವಾ ಬ್ಯಾರಿಸ್ಟರ್ ಎನ್ನಿಸಿಕೊಳ್ಳುತ್ತಿದ್ದ. ಪ್ರಮುಖ ಬ್ಯಾರಿಸ್ಟರುಗಳಿಗೆ ದೊರೆಯ ಮನ್ನಣೆ ದೊರೆತು ಅವರು ಸಾರ್ಜೆಂಟ್-ಅಟ್-ಲಾ ಅಥವಾ ಮೇಲುದರ್ಜೆಯ ವಕೀಲರೆಂಬ ಪದವಿ ಪಡೆದಾಗ ಅವರ ಅಭ್ಯಾಸದ (ಅಪ್ರೆಂಟಿಸ್) ಆಶ್ರಮ ಮುಗಿಯುತ್ತಿತ್ತು. ಅವರು ತಮ್ಮ ಹಳೆಯ ಇನ್ನುಗಳನ್ನು ಬಿಟ್ಟು ಸಾರ್ಜೆಂಟುಗಳ ಇನ್‍ಗೆ ಹೋಗುತ್ತಿದ್ದರು. ನ್ಯಾಯಾಧೀಶರೆಲ್ಲ ಸಾರ್ಜೆಂಟುಗಳೇ ಆಗಿದ್ದರು. ಅವರೂ ಸಾರ್ಜೆಂಟುಗಳ ಇನ್ನಿನಲ್ಲಿರುತ್ತಿದ್ದರು. ಈ ಇನ್ನುಗಳ ನಿಯಮಗಳು ಬಹು ಕಠಿಣವಾಗಿದ್ದರೂ ಹದಿನೈದು ಹದಿನಾರನೆಯ ಶತಮಾನಗಳಲ್ಲಿ ಅನೇಕ ಮಂದಿ ವಿದ್ಯಾರ್ಥಿಗಳು ಶಿಕ್ಷಣಕ್ಕಾಗಿ ಇವುಗಳಿಗೆ ಸೇರುತ್ತಿದ್ದರು. ಇವರಲ್ಲನೇಕರಿಗೆ ನ್ಯಾಯವೃತ್ತಿಯಲ್ಲಿ ತೊಡಗಬೇಕೆಂಬ ಆಕಾಂಕ್ಷೆಯೇನೂ ಇರುತ್ತಿರಲಿಲ್ಲ. ಶಿಕ್ಷಣ ಪಡೆಯುವುದಷ್ಟೇ ಇವರ ಉದ್ದೇಶವಾಗಿರುತ್ತಿತ್ತು. ಈ ಕಾಲದಲ್ಲಿ ನ್ಯಾಯಶಿಕ್ಷಣ ಬಹು ಉತ್ತಮ ಸ್ಥಿತಿಯಲ್ಲಿತ್ತು.
ಮುಂದೆ ಇವು ಕ್ಷೀಣಿಸಿದುವು. ಅಚ್ಚುಕೂಟದ ಆಗಮನದಿಂದ ವಿದ್ಯಾರ್ಥಿಗಳು ಗ್ರಂಥ ವ್ಯಾಸಂಗದಿಂದಲೇ ಈ ವಿದ್ಯೆಯನ್ನು ಸುಲಭವಾಗಿಯೂ ಶೀಘ್ರವಾಗಿಯೂ ಕಲಿಯಬಹುದೆಂದು ಭಾವಿಸಿದರು. ರೀಡಿಂಗ್ ಮತ್ತು ಮೂಟುಗಳಿಗೆ ತಮ್ಮ ಪರವಾಗಿ ಇತರರನ್ನು ಕಳಿಸುತ್ತಿದ್ದರು. ವಿದ್ಯಾರ್ಥಿಗಳಂತೆ ರೀಡರುಗಳೂ ಉದಾಸೀನ ಪ್ರವೃತ್ತಿ ಬೆಳೆಸಿಕೊಂಡರು. ಇವರಿಗೆ ಪ್ರವಚನಗಳಿಗಾಗಿ ಸಂಭಾವನೆಯೇನೂ ದೊರಕುತ್ತಿರಲಿಲ್ಲ. ಪ್ರತಿಯಾಗಿ ಇವರು ಅಂತ್ಯದಲ್ಲಿ ಬಹು ವೆಚ್ಚದ ಭೋಜನಕೂಟಗಳನ್ನೇರ್ಪಡಿಸಬೇಕಾಗುತ್ತಿತ್ತು. ವಕೀಲಿಗೆ ಅಮೂಲ್ಯವಾದ ಸಮಯವನ್ನು ಪ್ರವಚನ ಸಿದ್ಧತೆಗಾಗಿ ಇವರು ವ್ಯಯಮಾಡಲಿಚ್ಛಿಸಲಿಲ್ಲ. ನ್ಯಾಯಾಧೀಶರು ಮಾತ್ರ ಇನ್ನುಗಳ ಮೇಲೆ ಕಟ್ಟುನಿಟ್ಟಾಗಿ ಅಧಿಕಾರ ಚಲಾಯಿಸಲು ಯತ್ನಿಸುತ್ತಿದ್ದರು. ಕೊನೆಗೆ, ಇಂಗ್ಲೆಂಡಿನ ಅಂತರ್ಯುದ್ಧದ ಕಾಲದಲ್ಲಿ, ಈ ವ್ಯವಸ್ಥೆ ಸಂಪೂರ್ಣವಾಗಿ ಮುರಿದು ಬಿತ್ತು. 1677ರಲ್ಲಿ ತರಗತಿಗಳು ಕೊನೆಗೊಂಡುವು. ಗೊತ್ತಾದ ಶುಲ್ಕ ಕೊಟ್ಟ ವಿದ್ಯಾರ್ಥಿ ಸುಲಭವಾಗಿ ಬಾರಿಗೆ ಪ್ರವೇಶ ಪಡೆಯಬಹುದಿತ್ತು.
ಈ ಶೂನ್ಯಸ್ಥಿತಿ 1762ರ ವರೆಗೂ ಹೆಚ್ಚು ಕಡಿಮೆ ಮುಂದುವರಿಯಿತು. ಆ ವರ್ಷ ಈ ನಾಲ್ಕು ಇನ್‍ಗಳೂ ಒಂದು ಒಡಂಬಡಿಕೆ ಮಾಡಿಕೊಂಡುವು. ಕೆಲವು ಗೊತ್ತಾದ ಅವಧಿಗಳ ಹಾಜರಿ ಕೊಟ್ಟ ವಿದ್ಯಾರ್ಥಿಗಳಿಗೆ ಪ್ರವೇಶ ನೀಡಬಹುದೆಂದು ಸಮ್ಮತಿಸಲಾಯಿತು. ಮೂರು ಭೋಜನಕೂಟಗಳಿಗೆ ಬಂದವರು ಅವಧಿಯ ಪೂರ್ತಿ ಹಾಜರಾದಂತೆ ಭಾವಿಸಬೇಕೆಂದು ಮುಂದೆ ತೀರ್ಮಾನಿಸಲಾಯಿತು. ಕೋಶಾಧಿಕಾರಿಯಾದವ ಇನ್ನಿನ ಅಧ್ಯಕ್ಷನೆಂದೂ ಸರದಿಯಂತೆ ಹಿರಿತನದ ಕ್ರಮದಲ್ಲಿ ಈ ಅಧಿಕಾರ ಎಲ್ಲರಿಗೂ ದೊರಕತಕ್ಕದ್ದೆಂದೂ ನಿರ್ಣಯವಾಯಿತು. 1873, 1874 ಮತ್ತು 1875ರ ನ್ಯಾಯನಿರ್ವಾಹ ಕಾಯಿದೆಗಳು ಬಂದಮೇಲೆ ಸಾರ್ಜಂಟ್-ಅಟ್-ಲಾ ಎಂಬ ಪದವಿ ರದ್ದಾಯಿತು. ನ್ಯಾಯಾಧೀಶರಾದವರು. ಈಗ ತಂತಮ್ಮ ಇನ್‍ಗಳ ಸದಸ್ಯರಾಗಿಯೇ ಮುಂದುವರಿಯಬಹುದು.
1854ರಿಂದೀಚೆಗೆ ಇನ್‍ಗಳು ಮತ್ತೆ ತಮ್ಮ ಶಿಕ್ಷಣ ಕಾರ್ಯಗಳಲ್ಲಿ ತೊಡಗಿದುವು. ರೀಡರ್ ಹುದ್ದೆಗಳು ನಿರ್ಮಾಣವಾದುವು. ದಕ್ಷ ವಕೀಲರು ಅಧ್ಯಾಪಕರಾದರು. ಕೌನ್ಸಿಲ್ ಆಫ್ ಲೀಗಲ್ ಎಜುಕೇಷನ್ ಎಂಬ ಸಂಸ್ಥೆಯವರು ನಡೆಸುವ ಪರೀಕ್ಷೆಗಳಿಗೆ ಈ ನಾಲ್ಕು ಇನ್ನುಗಳ ವಿದ್ಯಾರ್ಥಿಗಳೂ ಕೂಡುತ್ತಾರೆ.
ಹೆಜ್ಜೆ ಕೃಷ್ಟರಾಯರು
ವೃತ್ತಿಯಲ್ಲಿ ಲಾಯರ್
'ಶ್ರೀ.ಎಚ್.ಜೆ.ಕೃಷ್ಣರಾಯರು,'ಚಿತ್ರದುರ್ಗದ ಪ್ರಮುಖ ಅಡ್ವೊಕೇಟ್, ಗಳಲ್ಲಿ ಒಬ್ಬರಾಗಿದ್ದರು. ಅವರನ್ನು ಎಲ್ಲರೂ ಹೆಜ್ಜೆ ಕೃಷ್ಟರಾಯರೆಂದು ಕರೆಯತ್ತಿದ್ದರು. ಅವರಿದ್ದ ಕಾಲ, ಸುಮಾರು ೧೯೫೪ ಇರಬಹುದು. ಅವರು ಕೇವಲ ಲಾಯರ್ ಆಗಿರದೆ, ಅನೇಕ ವಿಷಯಗಳಲ್ಲಿ ತಮ್ಮ ಆಸಕ್ತಿಯನ್ನು ತೋರಿಸುತ್ತಿದ್ದರು. ವೃತ್ತಿಯಲ್ಲಿ ಲಾಯರ್; ಪ್ರವೃತ್ತಿಯಲ್ಲಿ ವೈಜ್ಞಾನಿಕ ಮನೋಭಾವಿಗಳಾಗಿದ್ದರು. ತಮ್ಮ ಜಮೀನಿನಲ್ಲಿ ಅವರು, ಕೋರ್ಟಿಗೆ ರಜೆ, ಘೋಷಿಸಿದಾಗ, ಹೋಗಿ ಅಲ್ಲಿ ದಿನ-ವಿಡೀ ಇದ್ದು ಕೃ‍ಷಿಯಲ್ಲಿ  ಜೋಳ,ಹತ್ತಿ, ರಾಗಿ, ಬೆಳೆಗಳಲ್ಲಿ ಪ್ರಯೋಗಗಳನ್ನು ಅನುಸಂಧಾನಮಾಡುತ್ತಿದ್ದರು.
ಇನ್ಸ್‌ ಆಫ್ ಕೋರ್ಟ್
ಉಲ್ಲೇಖಗಳು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ
ಹೆಜ್ಜೆ ಕೃಷ್ಟರಾಯರು
ಆಂಗ್ಲ ಭಾಷೆಯ ಕೈಪಿಡಿಯ ರಚನೆ
ಒಂದು ಆಂಗ್ಲ ಪತ್ರಿಕೆಯಲ್ಲಿ Electroculture for Plants ಬಗ್ಗೆ ಪ್ರಕಟಿಸಿದ್ದ ವೈಜ್ಞಾನಿಕ ಲೇಖನ,  ಅವರಿಗೆ ವಿಸ್ಮಯವನ್ನು ಆಸಕ್ತಿಯನ್ನೂ ತಂದಿತ್ತು. ಕೆಲವು ಗಿಡಗಳಲ್ಲಿ ಸ್ವಲ್ಪ ಪ್ರಮಾಣದಲ್ಲಿ ವಿದ್ಯುಚ್ಛಕ್ತಿಯನ್ನು ಪ್ರವಹಿಸಿದರೆ, ಕ್ರಮೇಣ ಅದರ ಬೆಳವಣಿಗೆಯಲ್ಲಿ ಗಮನಾರ್ಹ ಪ್ರಗತಿ ಕಂಡು ಬರುವುದಾಗಿ ತಿಳಿಸಲಾಗಿದ್ದ ಲೇಖನವನ್ನು ಅವರು, ಪದೇ ಪದೇ ಓದಿಕೊಂಡು ಅದರಂತೆಯೇ ತಮ್ಮ ಹೊಲದಲ್ಲಿ ಒಂದು ವೈಜ್ಞಾನಿಕ ಪರೀಕ್ಷೆಗಳನ್ನೇ ನಡೆಸಿ, ಅದರಲ್ಲಿ ಹಲವಾರು ವಿಶಿಷ್ಟ ಸಂಗತಿಗಳನ್ನು ಕಂಡು ಕೊಂಡರು. ಅವುಗಳನ್ನೆಲ್ಲಾ ತಮ್ಮ ಸ್ವಂತ ಖರ್ಚಿನಲ್ಲಿ ಅಚ್ಚು ಕಟ್ಟಾಗಿ ಪ್ರಕಟಿಸಿ ತಮ್ಮ ಹಸ್ತಪ್ರತಿಯಲ್ಲಿ ದಾಖಲಿದ್ದಾರೆ. ಹಳ್ಳಿಯ ರೈತರಿಂದ ಹಿಡಿದು, ನಗರದ ಪರಿಚಯಸ್ಥರೆಲ್ಲರಿಗೂ ಆ ಪುಟ್ಟ ಕೈಪಿಡಿ ಲಭ್ಯವಾಗಿತ್ತು.
ಇನ್ಸ್‌ ಆಫ್ ಕೋರ್ಟ್
ಉಲ್ಲೇಖಗಳು
ವರ್ಗ:ಸಮಾಜ ವರ್ಗ:ಸಂಪ್ರದಾಯ ವರ್ಗ:ನಾಗರೀಕತೆ
ಹೆಜ್ಜೆ ಕೃಷ್ಟರಾಯರು
ಮೀಡಿಯಾ ಪ್ರಭಾವವಿಲ್ಲದ ಸರಳಜೀವನ
ಇಂದಿನ ದಿನಗಳಲ್ಲಿಮೀಡಿಯ ಎಷ್ಟು ಪ್ರಭಾವವನ್ನು ಬೀರುತ್ತದೆ. ಕೆಲವೇ ನಿಮಿಷಗಳಲ್ಲಿ ಒಬ್ಬ ವ್ಯಕ್ತಿ,ರಾಜ್ಯ,ದೇಶ, ಮತ್ತು ವಿಶ್ವಕ್ಕೇ ಪರಿಚಯಿಸಲ್ಪಡುತ್ತಾನೆ. ಹಾಗೆ ಇರಲಿಲ್ಲ ; ಆ ದಿನಗಳು. ಹೇಗಾದರೂ ಇರಲಿ, ಏನು ಬರೆದಿದ್ದಾರೆ ಎಂದು ಓದಿ ಪರಿಶೀಲಿಸುವಷ್ಟು ಉದಾರ ಮನಸ್ಸಿನ ಜನ, ಕಡಿಮೆಯಾಗಿದ್ದ ಕಾಲಘಟ್ಟ ಅದು. ಚಿತ್ರದುರ್ಗದ ಒಬ್ಬಕೃಷಿ ಅನುಸಂಧಾನಕರ್ತರೆಂದು ಕೆಲವರು ಅವರನ್ನು ಮೆಚ್ಚಿ ಕೊಂಡಿದ್ದರು. ವೈಜ್ಞಾನಿಕ ಮನೋವೃತ್ತಿಯನ್ನು ಆಗಿನ ಕಾಲದಲ್ಲೇ ಬೆಳಸಿಕೊಂಡು, ತಮ್ಮ ವೃತ್ತಿಯ ಜೊತೆಯಲ್ಲೇ ಪ್ರವೃತ್ತಿಯನ್ನೂ ಸಮತೂಗಿಸಿಕೊಂಡು ತಮ್ಮದೇ ಆದ ವಿಶಿಷ್ಠ ಕೊಡುಗೆಯನ್ನು ಅವರು ಕೊಟ್ಟಿದ್ದಾರೆ.
ಉಲ್ಲೇಖಗಳು
<References />
ವರ್ಗ : ಸಾಮಾನ್ಯ ಅಸಮಾನ್ಯರು
ಗೇರಸೊಪ್ಪಾ
ಗೇರಸೊಪ್ಪಾ ಒಂದು ಐತಿಹಾಸಿಕ ಹಿನ್ನೆಲೆ ಹೊಂದಿರುವ ಸ್ಥಳ. ಇದು ಉತ್ತರ ಕನ್ನಡ ಜಿಲ್ಲೆಯ ಹೊನ್ನಾವರ ತಾಲೂಕಿಗೆ ಸೇರಿದ ಒಂದು ಗ್ರಾಮ. ಹೊನ್ನಾವರದಿಂದ ೩೨ ಕಿಲೋ ಮೀಟರ ಜೋಗದ ಮಾರ್ಗವಾಗಿ ಚಲಿಸಿದರೆ ಗೇರುಸೊಪ್ಪಾ ಸಿಗುತ್ತದೆ. ಅಲ್ಲಿಂದ ಶರಾವತಿ ವಿದ್ಯುದ್ಗಾರದಿಂದ ೬ ಕಿಲೊ ಮೀಟರ್ ಕಾಡುದಾರಿಯಲ್ಲಿ ಚಲಿಸಿದರೆ ನಿರ್ಸಗದ ಮಡಿಲಲ್ಲಿ ಚತುರ್ಮುಖ ಬಸದಿ ಸಿಗುತ್ತದೆ. ಇದೊಂದು ಐತಿಹಾಸಿಕ ಹಾಗೂ ಪ್ರೇಕ್ಷಣಿಯ ಸ್ಥಳವಾಗಿದೆ.
ರಾಣಿ ಚೆನ್ನಾಭ್ಯೈರಾದೇವಿ
ವರ್ಗ:ಉತ್ತರ ಕನ್ನಡ ಜಿಲ್ಲೆ
ಆರ್ಥಿಕ ರಾಷ್ಟ್ರೀಯತೆ
ರಾಷ್ಟ್ರೀಯ ಹಿತಾಸಕ್ತಿಗಳನ್ನೇ ಪ್ರಧಾನವಾಗುಳ್ಳ ರಾಜಕೀಯ ಹಾಗೂ ಸಾಮಾಜಿಕ ತತ್ತ್ವವನ್ನು ರಾಷ್ಟ್ರೀಯತೆ ಎನ್ನುವ ಪಕ್ಷದಲ್ಲಿ ರಾಷ್ಟ್ರದ ಧ್ಯೇಯಗಳ ಲ್ಲೊಂದಾದ ಆರ್ಥಿಕ ಪ್ರಗತಿಯನ್ನೇ ಪ್ರಧಾನವಾಗುಳ್ಳ ರಾಷ್ಟ್ರೀಯ ಮನೋಧರ್ಮವನ್ನು ಆರ್ಥಿಕ ರಾಷ್ಟ್ರೀಯತೆ ಎನ್ನಬಹದು (ಎಕನಾಮಿಕ್ ನ್ಯಾಷನಲಿಸಂ). ಇತರ ರಾಷ್ಟ್ರಗಳಿಗೆ ಆಗಬಹುದಾದ ಕಷ್ಟನಷ್ಟಗಳಿಗೆ ಸ್ವಲ್ಪವೂ ಗಮನ ಕೊಡದೆ ಸ್ವರಾಷ್ಟ್ರ ಲಾಭವನ್ನು ಪರಮಾವಧಿ ಗೊಳಿಸುವ ಕಾರ್ಯಾಚರಣೆಗಳಲ್ಲಿ ತೊಡಗುವುದು ಅತ್ಯುಗ್ರ ಆರ್ಥಿಕ ರಾಷ್ಟ್ರೀಯತೆ ಎನ್ನಿಸಿಕೊಳ್ಳುವುದು. ಇಷ್ಟು ತೀವ್ರ ಸ್ವರೂಪದಲ್ಲಿಲ್ಲದಿದ್ದರೂ ಅಂತಾರಾಷ್ಟ್ರೀಯ ಹಿತಾಸಕ್ತಿಗಳಿಗೆ ಸಾಕಷ್ಟು ಮಾನ್ಯತೆ ನೀಡದೆ ಕೇವಲ ಸ್ವರಾಷ್ಟ್ರ ಹಿತಕ್ಕೆ ಹೆಚ್ಚು ಪ್ರಾಧಾನ್ಯ ಕೊಟ್ಟು ಕೈಗೊಳ್ಳುವ ನೀತಿಗಳೂ ನಡೆಸುವ ಕಾರ್ಯಾಚರಣೆಗಳೂ ಆರ್ಥಿಕ ರಾಷ್ಟ್ರೀಯತೆ ಎನ್ನಿಸುವುವು. ಇದನ್ನು ಲಘು ಸ್ವರೂಪದ ಆರ್ಥಿಕ ರಾಷ್ಟ್ರೀಯತೆ ಎಂದು ಹೇಳಬಹುದು. ಅತ್ಯಂತ ಉಗ್ರ ಹಾಗೂ ಅತ್ಯಂತ ಲಘು ಸ್ವರೂಪದ ಆರ್ಥಿಕ ರಾಷ್ಟ್ರೀಯತೆಯ ನಡುವೆ ಆರ್ಥಿಕ ರಾಷ್ಟ್ರೀಯತೆಯ ವಿವಿಧ ಹಂತಗಳನ್ನು ಕಾಣಬಹುದು. ಪ್ರಪಂಚದ ಇತಿಹಾಸದಲ್ಲಿ ಕೆಲವು ಕಾಲಗಳಲ್ಲಿ ಆರ್ಥಿಕ ರಾಷ್ಟ್ರೀಯತೆ ಎದ್ದು ಕಾಣುವು ದನ್ನು ಗಮನಿಸದಿರಲಾಗುವುದಿಲ್ಲ. ಆರ್ಥಿಕ ರಾಷ್ಟ್ರೀಯತೆ ಪ್ರೇರಕಶಕ್ತಿ, ಸ್ವರೂಪ, ಪರಿಣಾಮ ಇತ್ಯಾದಿ ಅಂಶಗಳ ಬಗ್ಗೆ ಮುಖ್ಯ ವಿಷಯಗಳನ್ನು ತಿಳಿಯಲು ಆ ಕಾಲದ ಅನುಭವಗಳ ಅವಲೋಕನ ಉಪಯುಕ್ತ. ಆಧುನಿಕ ಯುಗಕ್ಕೆ ಮುನ್ನ ಅಂದರೆ ಇಂಗ್ಲೆಂಡಿನ ಕೈಗಾರಿಕಾ ಕ್ರಾಂತಿಗೆ ಮುನ್ನ ಇಂಗ್ಲೆಂಡ್, ಫ್ರಾನ್್ಸ, ಸ್ಪೇನ್, ಹಾಲೆಂಡ್ ಇತ್ಯಾದಿ ಐರೋಪ್ಯ ರಾಷ್ಟ್ರಗಳು ಸುಮಾರು ಎರಡು ಶತಮಾನಗಳ ಕಾಲ ಅನುಸರಿಸುತ್ತಿದ್ದ ವಾಣಿಜ್ಯ ಪದ್ಧತಿಯ ನೀತಿ (ಮರ್ಕೆಂಟೈಲಿಸಂ) ಆರ್ಥಿಕ ರಾಷ್ಟ್ರೀಯತೆಯ ಒಂದು ಉಗ್ರಸ್ವರೂಪವೆಂದು ಹೇಳಬಹುದು.
೨೦೧೨
೨೦೧೨ ರವಿವಾರದಿಂದ ಆರಂಭವಾದ  ಅಧಿಕ ವರ್ಷವಾಗಿದ್ದು, ಕ್ರಿಸ್ತಶಕೆಯ ೨೦೧೨ ನೇ ವರ್ಷವಾಗಿದೆ. ಇದು ಮೂರನೇ ಸಹಸ್ರಮಾನದ  ಮತ್ತು ೨೧ನೇ ಶತಮಾನದ  ೧೨ ನೇ ವರ್ಷವೂ  ಆಗಿದೆ.
ವಿಶ್ವ ಸಂಸ್ಥೆಯ ಸಾಮಾನ್ಯ ಸಭೆಯು ಈ ವರ್ಷವನ್ನು 'ಅಂತಾರಾಷ್ಟ್ರೀಯ ಸಹಕಾರಿ ಸಂಸ್ಥೆಗಳ ವರ್ಷ' ಎಂದು ಘೋಷಿಸಿದೆ. ಈ ವರ್ಷವನ್ನು  ಸರ್ವರಿಗೂ ಸುಸ್ಥಿರ ಶಕ್ತಿಮೂಲಗಳ ಅಂತಾರಾಷ್ಟ್ರೀಯ ವರ್ಷ ಎಂದೂ ಆಚರಿಸಲಾಗುವುದು.
ಈ ವರ್ಷದ ಪ್ರಮುಖ ಹಬ್ಬಗಳು/ರಜದಿನಗಳು
ವರ್ಗ:ವರ್ಷಗಳು ವರ್ಗ:ದಶಕ ೨೦೧೧-೨೦೨೦